
	讬讜爪讬讗 讜讬转谉 讻转讜讘讛. 讘住讜祝 讛诪讚讬专 (讻转讜讘讜转 注讝. 讜砖诐) 讗讬讻讗 驻诇讜讙转讗 讚讗诪讜专讗讬 讻砖谞砖讗 讗砖讛 讜砖讛讛 注诪讛 注砖专 砖谞讬诐 讗诐 讻讜驻讬谉 讗讜转讜 诇讛讜爪讬讗 讗诐 诇讗讜 讜拽砖讛 讚诇诪''讚 讗讬谉 讻讜驻讬谉 转拽砖讬 诇讬讛 诪讛讻讗 讚拽转谞讬 讬讜爪讬讗 讜诇砖讜谉 讬讜爪讬讗 诪砖诪注 讘讻驻讬讛 讻讚诪砖诪注 讛转诐 讚讗诪专 专讘 讛讗讜诪专 讗讬谞讬 讝谉 讜讗讬谞讬 诪驻专谞住 讬讜爪讬讗 讜讬转谉 讻转讜讘讛 讜驻专讬讱 注诇讬讛 砖诪讜讗诇 注讚 砖讻讜驻讬谉 讗讜转讜 诇讛讜爪讬讗 讬讻驻讜讛讜 诇讝讜谉 讜谞专讗讛 讚诇讗 诪砖诪注 讬讜爪讬讗 诇讻驻讬讛 讗诇讗 讛讬讻讗 砖注讜砖讛 诇讗砖讛 砖诇讗 讻讚讬谉 讗讘诇 讛讻讗 砖讗讬谞讜 讗诇讗 诪砖讜诐 讚讗讬谞讜 专砖讗讬 诇讘讟诇 诪驻专讬讛 讜专讘讬讛 诇讗 诪砖诪注 诇砖讜谉 讻驻讬讛 讜讻诇 讛谞讛讜 讚讛诪讚讬专 (讙讝''砖) 讚转谞谉 讘讛讜 讬讜爪讬讗 讜讬转谉 讻转讜讘讛 讘讻驻讬讛 拽讗诪专 讻讬讜谉 砖诪转谞讛讙 注诪讛 砖诇讗 讻讚讬谉 讜诇注讬诇 讘讛讞讜诇抓 (讚祝 诇讟.) 谞诪讬 讗诪专讬' 讻砖讗讬谉 专讜爪讛 诇讗 诇讬讬讘诐 讜诇讗 诇讞诇讜抓 讚讞讜讝专讬谉 讗爪诇 讙讚讜诇 诇诪讬讻驻讬讬讛 诇驻讬 砖诪转谞讛讙 注诪讛 砖诇讗 讻讚讬谉 砖讗讬谞讜 专讜爪讛 诇讗 诇讻谞讜住 讜诇讗 诇驻讟讜专 讜谞专讗讛 讚讻讜驻讬谉 讗讜转讜 讘砖讜讟讬诐 讚讗讬 讘诪讬诇讬 讛讗 讗诪专 讘住讜祝 讛诪讚讬专 (讻转讜讘讜转 注讝. 讜砖诐) 讚讘讚讘专讬诐 诇讗 讬讜住专 注讘讚 讜转讬诪讛 讚讻讬 驻专讬讱 讘讛诪讚讬专 诇诪讗谉 讚讗诪专 讻讜驻讬谉 讘谞砖讗 讗砖讛 讜砖讛讛 注诪讛 注砖专 砖谞讬诐 讚诇转谞讬讬' 讘讛讚讬 讗诇讜 砖讻讜驻讬谉 讗讜转讜 诇讛讜爪讬讗 转拽砖讬 诇讬讛 谞诪讬 诪讻诇 讛谞讛讜 讚转谞谉 讘讛诪讚讬专 (讙''讝 砖诐) 讜讛讛讬讗 讚谞注专讛 砖谞转驻转转讛 (砖诐 诪讞.) 讚讛讗讜诪专 讗讬 讗驻砖讬 讗诇讗 讗谞讬 讘讘讙讚讬 讜讛讬讗 讘讘讙讚讛 讬讜爪讬讗 讜讬转谉 讻转讜讘讛 讜讛讛讜讗 . 讚住讜祝 驻讬专拽讬谉 (诇拽诪谉 讚祝 住讛.) 讚讗诪专 专' 讗诪讬 讛谞讜砖讗 讗砖讛 注诇 讗砖转讜 讬讜爪讬讗 讜讬转谉 讻转讜讘讛 讜讬''诇 讚诇讗 拽转谞讬 讛谞讱 讚讗转讬讬讛 讻驻讬讬讛 讚讬讚讛讜 注诇 讬讚讬 驻砖讬注转 讘注诇 讗诇讗 讛谞讛讜 讚讗转讬讬谉 诪诪讬诇讗 讻讙讜谉 诪讜讻讛 砖讞讬谉 讜讘注诇 驻讜诇讬驻讜住 讜讛讗 讚拽转谞讬 诪爪专祝 讜诪拽诪抓 讜讘讜专住讬 讗注''驻 砖谞注砖讜 讗讞专 砖谞砖讗讜 讛谞讛讜 讗讬谞谉 诪转讻讜讜谞讬诐 诇讛拽谞讬讟 讜诇爪注专 讗转 讛讗砖讛 讜诪讬讛讜 拽砖讬讗 讚诇讬转谞讬 讘讗讛 诪讞诪转 讟注谞讛 讚讗诪专 讘住讜祝 驻专拽讬谉 (砖诐:) 讚讻讜驻讬谉 讗讜转讜 诇讛讜爪讬讗 讗注''驻 砖讗讬谉 驻讜砖注 讚诪讛 讬讻讜诇 诇注砖讜转 砖讛讜讗 注拽讜专 讜谞专讗讛 诇驻专砖 讚拽转谞讬 住讬驻讗 讘讬谉 砖讛讬讜 注讚 砖诇讗 谞讬砖讗讜 讘讬谉 诪砖谞讬砖讗讜 讘讻讜诇谉 讗诪专 专' 诪讗讬专 讬讻讜诇讛 讛讬讗 砖转讗诪专 住讘讜专讛 讛讬讬转讬 诇拽讘诇 讻讜' 讜讛讻讗 诇讗 砖讬讬讱 诇诪讬转谞讬 讘讛 住讘讜专讛 讛讬讬转讬 砖讗谞讬 讬讻讜诇讛 诇拽讘诇 讜专讜讘谉 诪讬转专爪讬 讘讛讛讬讗 砖谞讜讬讗 讜讘讬专讜砖诇诪讬 诪砖诪注 讚讗讬谉 讻讜驻讬谉 . 讘讛谞讛讜 讚转谞谉 讘讛诪讚讬专 (讻转讜讘讜转 注讝.) 讜专''讞 讛讘讬讗讜 讘砖讬诇讛讬 讗注''驻 (砖诐 住讙:) 讜讝讛 诇砖讜谞讜 讘讬专讜砖诇诪讬 讚住讜祝 讗诇诪谞讛 谞讬讝讜谞讬转 转谞讬谞谉 讙讟 讛诪注讜砖讛 讘讬砖专讗诇 讻砖专 讘注讜讘讚讬 讻讜讻讘讬诐 驻住讜诇 讗诪专 砖诪讜讗诇 驻住讜诇 讜驻讜住诇 诇讻讛讜谞讛 讜讗诪专 砖诪讜讗诇 讗讬谉 诪注砖讬诐 讗诇讗 诇驻住讜诇讜转 . (讗诪专 砖诪讜讗诇) 讜讛转谞讬谞谉 讛诪讚讬专 讗砖转讜 诪诇讛谞讜转 讻讜' 讜诪砖谞讬 砖诪注谞讜 砖诪讜爪讬讗 砖诪注谞讜 砖讻讜驻讬谉 讘转诪讬讛 砖''诪 讚讗讬谉 讻讜驻讬谉 讗诇讗 讛讬讻讗 讚拽转谞讬 讻讜驻讬谉 讗讘诇 讛讬讻讗 讚讗诪讜专 专讘谞谉 讬讜爪讬讗 讜诇讗 驻讬专砖讜 讻讜驻讬谉 讗讜诪专讬诐 诇讜 讞讬讬讘讜讱 专讘谞谉 诇讛讜爪讬讗 讜讗诐 诇讗 讛讜爪讬讗 诪讜转专 诇拽专讜转讜 注讘专讬讬谞讗 讗讘诇 诇讻驻讜转讜 讘砖讜讟讬诐 诇讗 讜讙专''讞 讻讚讘专讬 讛讗讜诪专 讗讬谞讬 讝谉 讜讗讬谞讬 诪驻专谞住 讻讜驻讬谉 讗讜转讜 诇讛讜爪讬讗 讜讬转谉 讻转讜讘讛 讜讛讛讬讗 讚讛讞讜诇抓 (诇注讬诇 诇讟.) 讚讞讜讝专讬诐 讗爪诇 讙讚讜诇 诇诪讻驻讬讬讛 讛讬讬谞讜 讟注诪讗 讚讻讜驻讬谉 诇驻讬 砖诪讜谞注讛 诪讻诇 注谞讬讬谞讬 讗讬砖讜转 讘讬谉 转砖诪讬砖 讘讬谉 诪讝讜谞讜转 讗讘诇 诪砖讜诐 转砖诪讬砖 讛诪讟讛 诇讞讜讚讬讛 讗讜 诪砖讜诐 诪讝讜谞讜转 诇讞讜讚讬讬讛讜 讗讬谉 讻讜驻讬谉 讜诪讛讛讜讗 注讜讘讚讗 讚讘讬 谞砖讬讗讛 讘拽讬住专讬 讚住讜祝 驻讬专拽讬谉 (诇拽诪谉 住讛:) 讚拽讗诪专 专讘讬 讬讜讞谞谉 讬讜爪讬讗 讜讬转谉 讻转讜讘讛 讚诪砖诪注 讛转诐 讚讻讜驻讬谉 诇讬讛 讗讬谉 专讗讬讛 讚讻讜驻讬谉 讻诇 讛讬讻讗 讚拽讗诪专 讬讜爪讬讗 讚讛转诐 诇讗讜 诪讬诪专讗 讛讬讗 讗诇讗 讻砖讘讗 诪注砖讛 诇驻谞讬讜 爪讜讛 诇讛诐 砖讬讜爪讬讗 诪砖诪注 砖讗诪专 诇讛诐 诇讻驻讜转讜 讜讻诇 讛讬讻讗 讚诇讗 拽讗诪专 讘讛讚讬讗 讻讜驻讬谉 讗讬谉 讻讜驻讬谉 砖诇讗 讬讛讗 讙讟 诪注讜砖讛 讘讬砖专讗诇 砖诇讗 讻讚讬谉 讜驻住讜诇: 讬讜爪讬讗 讜讬转谉 讻转讜讘讛. 谞专讗讛 讚讘讻诇 讛谞讛讜 讚转谞谉 (讻转讜讘讜转 注讝.) 砖讻讜驻讬谉 讗讜转讜 诇讛讜爪讬讗 砖谞讜转谉 讻转讜讘讛 讗注''驻 砖诪讙专砖 讘注诇 讻专讞讜 诪讚驻专讬讱 讛转诐 讚诇讬转谞讬 讘讛讚讬讬讛讜 讛讱 讚砖讛讛 讬' 砖谞讬诐 讜拽讗诪专 讛讻讗 讚讗讬转 诇讛 讻转讜讘讛 讜诪砖诪注 谞诪讬 讛转诐 (砖诐) 讚讛讜讛 转谞讬 讘讛讚讬讬讛讜 讗诇诪谞讛 诇讻''讙 讙专讜砖讛 讜讞诇讜爪讛 诇讻讛谉 讛讚讬讜讟 讗讬 诇讗讜 诪砖讜诐 讚讗讜专讬讬转讗 诇讗 拽转谞讬 讜讛谞讛讜 讗讬转 诇讛讜 讻转讜讘讛 讻讚讗诪专 讘讬砖 诪讜转专讜转 (诇拽诪谉 驻讛.) 讜讘讗讛 诪讞诪转 讟注谞讛 讗诪专讬谞谉 诇拽诪谉 (砖诐) 讚讬砖 诇讛 讻转讜讘讛 讗注''驻 砖讻讜驻讬谉 讗讜转讜 诇讙专砖 讜专讘讬谞讜 讙专砖讜诐 讻转讘 讘转砖讜讘讛 讚诪讜讻转 砖讞讬谉 讗讬谉 诇讛 讻转讜讘讛 讜讚拽讚拽 诪讚拽转谞讬 讙讘讬 讘讜专住讬 砖谞砖讗 讗砖讛 讬讻讜诇讛 砖转讗诪专 讻住讘讜专讛 讛讬讬转讬 诇拽讘诇 讜注讻砖讬讜 讗讬谞讬 讬讻讜诇讛 诇拽讘诇 讜讗诐 讛讬讜 讻讜驻讬谉 诇讬转谉 讻转讜讘讛 讗诐 讻谉 讻诇 砖注讛 转注专讬诐 讜转谞砖讗 讜转讗诪专 讻谉 讻讚讬 诇讙讘讜转 讻转讜讘讛 诇讗诇转专 讜讬''诇 讚砖诪讗 讗讜转讛 讗讬谉 诇讛 讻转讜讘讛 讻讬讜谉 砖讬讻讜诇讛 诇讛注专讬诐 讗讘诇 讗讞专讬谞讬 讬砖 诇讛诐 讻转讜讘讛 讜讘讛讚讬讗 转谞讬 讘转讜住驻转讗 讬讜爪讬讗 讜讬转谉 讻转讜讘讛: 讗注''驻 砖讗讬谉 专讗讬讛 诇讚讘专. 专讗讬讛 讙诪讜专讛 讗讬谞讛 讚诪砖诐 讗讬谉 诇诇诪讜讚 砖讬讛讗 讝拽讜拽 诇讙专砖 讗砖转讜 讗驻讬诇讜 讗诐 讗讬 讗驻砖专 讘诇讗 讙讬专讜砖讬谉 讜讗讚专讘讛 专讗讜讬 诇诇诪讜讚 诪讻讗谉 讚讗驻讬' 讗转''诇 讘注诇诪讗 讛谞讜砖讗 讗砖讛 注诇 讗砖转讜 讬讜爪讬讗 讜讬转谉 讻转讜讘讛 讛讬讻讗 讚砖讛讛 注诪讛 讬' 砖谞讬诐 砖专讬 诇讛讻谞讬住 爪专转讛 讻诪讜 砖诪爪讬谞讜 讘讗讘专讛诐 讗讜诇讬 讬专讞诪讜 诪谉 讛砖诪讬诐 讜讬讝讻讛 注讚讬讬谉 诇讬讘谞讜转 诪诪谞讛 讻诪讜 砖诇讘住讜祝 讝讻讛 讗讘专讛诐 诪砖专讛: 讜诇讬诇祝 诪讬爪讞拽. 讜讗诐 转讗诪专 讬爪讞拽 谞诪讬 诇讗 砖讛讛 讬讜转专 诪讬' 诇驻讬 诪讛 砖驻讬' 砖诇讗 讛讬转讛 专讘拽讛 讗诇讗 讘转 讙' 讻砖谞砖讗讛 讜注讚 砖讛讬转讛 讘转 讬''讘 诇讗 讛讬转讛 专讗讜讬讛 诇讛讜诇讬讚 讜讬砖 诇讜诪专 讚诪讚专砖讬诐 讞诇讜拽讬谉 讻讚驻专讬砖讬' 诇注讬诇. 讜注讜讚 讚诪讜讻讞 讘驻专拽 讘谉 住讜专专 讜诪讜专讛 (住谞讛讚专讬谉 住讟:) 砖讚讜专讜转 讛专讗砖讜谞讬诐 讛讬讜 专讗讜讬讬谉 诇讛讜诇讬讚 讛专讘讛 拽讜讚诐 讛讝诪谉 讛讝讛: 讗讬 讛讻讬 讗讘专讛诐 谞诪讬 注拽讜专 讛讬讛. 讻讚讗诪专 诇拽诪谉 讗讘专讛诐 讜砖专讛 讟讜诪讟诪讬诐 讛讬讜 讜讗注''驻 砖诪住转诪讗 讻讘专 谞拽专注 讻砖谞砖讗 砖专讛 讛讻讗 讗诇讬讘讗 讚专讘讬 讬讛讜讚讛 驻专讬讱 讚讗诪专讬谞谉 讘讛注专诇 (诇拽诪谉 驻讗.) 讟讜诪讟讜诐 砖谞拽专注 讗讬谉 诪讜诇讬讚 讜注讜讚 讚讗驻讬' 诇专讘谞谉 谞诪讬 讚驻诇讬讙讬 注诇讬讛 诇讗 砖讻讬讞 砖讬讜诇讬讚:





专诪讘"谉

讛讗 讚转谞谉 讜讗诐 讛驻讬诇讛 诪讜谞讛 诪砖注讛 砖讛驻讬诇讛. 讛"讛 诇诪讬 砖讛讬讜 诇讜 讘谞讬诐 讜诪转讜 砖讛专讬 诇讗 讝讻讛 诇讘谞讜转 讛讬诪谞讛 讜讻谉 诪驻讜专砖 讘讬专讜砖诇诪讬 (讬,讜). 讜诪讬讛讜 讛讬讛 诇讜 诪诪谞讛 讘谉 讗讞讚 讗讬谉 诪讜爪讬讗讬谉 讗讜转讛 诪讬讚讜 砖诇讗 砖谞讬谞讜 讗诇讗 诇讗 讬诇讚讛 讛讗 讬诇讚讛 讻诇诇 诇讗 转爪讗 讜讗祝 注诇 驻讬 砖诪讜爪讬讗讬谉 诪诪谞讜 [讗诐 诇讗 讬诇讚讛] 注讚 砖讬讛讬讜 诇讜 讝讻专 讜谞拽讘讛 诪讗讞专转 诪"诪 讻讬讜谉 砖讬诇讚讛 讝讜 讗讬谞讜 诪讜爪讬讗. 



诇诇诪讚讱 砖讗讬谉 讬砖讬讘转 讞讜爪讛 诇讗专抓 注讜诇讛 诪谉 讛诪谞讬谉 诇驻讬' 讜讻讜'. 讬砖 诇驻专砖 讚诇讗讜 诇讚讜专讜转 拽讗诪专 讗诇讗 讗讘专讛诐 注拽讜专 讛讬讛 讜诇讗 讝讻讛 讘讞讜爪讛 诇讗专抓 诇讘谞讬诐 讚讻转讬讘 诇讱 诇讱 诪讗专爪讱 讜讗注砖讱 诇讙讜讬 讙讚讜诇 讜讻砖讘讗 诇讗专抓 诪拽讜诐 砖讛讜讘讟讞 诇讛讬讜转 诇讜 讝专注 砖讛讛 注诪讛 注砖专 砖谞讬诐 讜讻讬讜谉 砖诇讗 讬诇讚讛 讗诪专 诇讗 讝讻讛 诇讬讘谞讜转 讛讬诪谞讛 讜谞砖讗 讛讙专 讜诪讛 砖砖讛讛 诪拽讜讚诐 讗讬谉 注讜诇讛 诇讛诐 诪谉 讛诪谞讬谉 讜讗讬谉 讗讜诪专讬诐 讻讬讜谉 砖注诪讚讜 讗讞专 讻谉 讘讬讞讚 讗讬诇诪诇讗 讝讜讻讬谉 诇讬讘谞讜转 诪讬讚 谞驻拽讚讬谉 砖讛专讬 谞砖转讛讜 注砖专 讗诇讗 注砖专 砖谞讬诐 讻讜诇谉 专讗讜讬讬谉 诇驻拽讬讚讛 讘注讬' 讗讘诇 诇讚专讬诐 讘讞讜爪讛 诇讗专抓 讜讚讗讬 讗诐 砖讛讛 注砖专 砖谞讬诐 讻讜驻讬谉 讗讜转讜 诇讛讜爪讬讗 讜讻谉 讻转讘 专砖"讬 讝"诇 讘驻讬专讜砖 讛转讜专讛 诪讙讬讚 砖讗讬谉 讬砖讬讘转 讞讜爪讛 诇讗专抓 注讜诇讛 诇讜 诪谉 讛诪谞讬谉 诇驻讬 砖诇讗 谞讗诪专 诇讜 讗注砖讱 诇讙讜讬 讙讚讜诇 注讚 砖讘讗 诇讗专抓 讬砖专讗诇. 
讜讻转讘 讛专讘 讗讘 讘"讚 讝"诇 讜讛讗讬讚谞讗 注讘讚讬 诪注砖讛 讜讗驻讬诇讜 讘讞讜爪讛 诇讗专抓 讜专讘讜讗转讗 驻住拽讜 讚讗驻讬诇讜 讘讞讜爪讛 诇讗专抓 讜诪砖诪注 讚诪住转讘专讗 诇讛讜 讚讻讬 讗诪专讬' 讗讬谉 讬砖讬讘转 讞讜爪讛 诇讗专抓 注讜诇讛 诇讜 诪谉 讛诪谞讬谉 讘讗讚诐 砖专讙讬诇 诇讬砖讘 讘讗专抓 讜讬爪讗 诇讞讜爪讛 诇讗专抓 讜讞讝专 诇讗专抓 讚诪讗讬 讚注讘讚 讘讞讜爪讛 诇讗专抓 诇讗 住诇讬拽 诇讬讛 讜诪砖诪注 谞诪讬 诪讚讻转讬讘 讜讗讘专诐 讘谉 讞诪砖 砖谞讬诐 讜砖讘注讬诐 砖谞讛 讘爪讗转讜 诪讞专谉 讻讚讗诪专讬谞谉 讘住讚专 注讜诇诐 讞讝专 讜注砖讛 讞诪砖 砖谞讬诐 讘讞专谉 诇讗讞专 砖谞讚讘专 注诪讜 讘讬谉 讛讘转专讬诐 诇讗讞专 讞诪砖 砖谞讬诐 砖诇 讞专谉 讞讝专 诇讗专抓 讻谞注谉 讜诪讻讬 讞讝专 讚讛讜讛 讘专 砖讘注讬谉 讜讞诪砖 注讚 讚谞住讬讘 讛讙专 注砖专 砖谞讬诐 讛讜讜 讻讚讻转讬讘 讜讗讘专讛诐 讘谉 砖诪讜谞讬诐 砖谞讛 讜砖砖 砖谞讬诐 讘诇讚转 讛讙专 讗转 讬砖诪注讗诇 诇讗讘专诐 讜诪住转讘专讗 谞诪讬 讚讗驻讬诇讜 讘讞"诇 诪驻拽讬谞谉, 讝讛 谞讜住讞 讚讘专讬 讛专讘 讝"诇.
讜诇讗 讛讜爪专讱 诇讻诇 讝讛 讗诇讗 讬"诇 砖诪讬 砖砖讛讛 注诐 讗砖转讜 讘讞讜爪讛 诇讗专抓 讜讘讗 诇讜 诇讗专抓 讗讬谉 讬砖讬讘转 讞"诇 注讜诇讛 诇讜 诪谉 讛诪谞讬谉 砖诪讗 讝讻讜转 讗专抓 讬砖专讗诇 转注诪讜讚 诇讜 讗讘诇 诇讚专讬诐 讘讞讜爪讛 诇讗专抓 讜讚讗讬 讗诐 砖讛讜 注砖专 砖谞讬诐 讜诇讗 讝讻讜 诇注讜诇诐 诇讗 讬讝讻讜 诇讬讘谞讜转 讛讬诪谞讛 讜讻讜驻讬谉 讗讜转讜 诇讛讜爪讬讗. 



砖诪讗 诇讗 讝讻讛 诇讬讘谞讜转 讛讬诪谞讛. 驻讬专砖"讬 讝"诇 讜诇驻讬讻讱 讬转谉 讻转讜讘讛 讜讗拽砖讬谞谉 诇拽诪谉 讚讬诇诪讗 讗讬讛讬 讛讬讗 讚诇讗 讝讻讗讬 讜诇讗 转讟讜诇 讻转讜讘讛 讜讗讬 拽砖讬讗 讜讛讗 讗诪专讬谞谉 诇拽诪谉 (讬讘诪讜转 讚祝 住"讗) 讜讗讬 住"讚 诇讗 诪驻拽讚讗 讻转讜讘讛 诪讗讬 注讘讬讚转讗 讗诇诪讗 讗讬 诪驻拽讚讗 讗讬转 诇讛 讜讗诪讗讬 谞讬诪讗 诇讗 讝讻转讛 讛讬讗 诇讬讘谞讜转 讛讬诪谞讜 讗"诇 讛讛讬讗 讘讚讗诪专讛 诪讬谞讬讛 讜讚讗讬 砖讗讬谞讜 讬讜专讛 讻讞抓 讗讜 砖讛讜讗 讝拽谉 砖讗讬谞讜 专讗讜讬 诇讘谞讬诐 讚讗讬 诪驻拽讚讗 讻讚讬谉 转讜讘注转 讜讗讬 诇讗 诪驻拽讚讗 讘谞讬诐 诇诪讛 诇讗 讛讜讬讗 诇讛 诪讜专讚转 讜讻谉 谞专讗讛 诪讚讘专讬 专讗砖讜谞讬诐 讝"诇 讻诪讜 砖驻讬专砖"讬 讝"诇.
讗讘诇 讗讬驻砖专 讛讬' 诇驻专砖 讚讛讗讬 砖诪讗 诇讗 讝讻讛 诇讬讘谞讜转 讛讬诪谞讛 讗讬讜爪讬讗 拽讗讬 讻诇讜诪专 诇驻讬讻讱 讻讜驻讬谉 讗讜转讜 诇讛讜爪讬讗 砖诪讗 诇讗 讝讻讛 诇讬讘谞讜转 讛讬诪谞讛 讜讬讝讻讛 诇讘谞讜转 诪讗讞专转 讜讗讬谉 讗讜诪专讬诐 讻讬讜谉 砖诇讗 讘谞讛 砖讜讘 诇讗 讬讘谞讛 讜讛讗 讚讗拽砖讬谞谉 讜讚讬诇诪讗 讗讬讛讬 讛讜讗 讚诇讗 讝讻讗讬 讗诇讬砖谞讗 讚讘专讬讬转讗 讘诇讞讜讚 拽讗讬 讗讘诇 诇讗 讗注讬拽专 讚讬谞讗 讚讗讬 讗讬讛讬 谞诪讬 诇讗 讝讻讗讬 诇讬讘谞讜转 讛讬诪谞讜 讘讚讬谉 讛讜讗 砖讬讜爪讬讗 讜讬转谉 讻转讜讘讛 讗讘诇 诪砖讛讜讞讝拽讛 讘转专讬 讝讬诪谞讬 砖讜讘 讗讬谞讛 专讗讜讬讛 诇讬谞砖讗 讜讗讬谉 诇讛 讻转讜讘讛 讚诇讗 转诇讬谞谉 讘讝讻讜转 讗诇讗 讘诪讜诪讬 讙讜驻讛.





专砖讘"讗

诪转谞讬转讬谉. 讜讗诐 讛驻讬诇讛 诪讜谞讛 诪砖注讛 砖讛驻讬诇讛. 驻讬专砖讜 讘讬专讜砖诇诪讬 (讛"讜) 讚讛讜讗 讛讚讬谉 诇讛讬讜 诇讛 讘谞讬诐 讜诪转讜, 讚讙专住讬谞谉 讛转诐 讛讜讜 诇讛 讘谞讬诐 讜诪转讜 诪讜谞讛 诪砖注讛 砖诪转讜. 讜诪讚拽转谞讬 讘诪转谞讬转讬谉 讜诇讗 讬诇讚讛 诪砖诪注 讚讜拽讗 讻诇 砖诇讗 讬诇讚讛, 讛讗 讬诇讚讛 讜讬砖 诇讛 讜诇讚 讞讬 讜讗驻讬诇讜 讗讞讚 讗讬谉 讻讜驻讬谉 讗讜转讜 诇讛讜爪讬讗, 讜讗祝 注诇 驻讬 砖诪讜爪讬讗讬谉 诪诪谞讜 讝讜 砖诇讗 讬诇讚讛 讻诇诇 注讚 砖讬讛讬讜 诇讜 讝讻专 讜谞拽讘讛 诪讗讞专转, 诪讻诇 诪拽讜诐 讻讬讜谉 砖讬诇讚讛 讝讜 讗讬谉 诪讜爪讬讗讬谉 讗讜转讜 诪诪谞讜. 讜讗驻砖专 讚诇讗 讬诇讚讛 诇讜 讚拽转谞讬 讻讚讬 砖讬注讜专 驻专讬讛 讜专讘讬讛 拽讗诪专 讗专讬砖讗 住诪讬讱 (诇注讬诇 讬讘诪讜转 住讗, 讘) 讚转谞讬 诇讗 讬讘讟诇 诪驻专讬讛 讜专讘讬讛 讗诇讗 讗诐 讻谉 讬砖 诇讜 讘谞讬诐, 注诇讛 拽转谞讬 诇讗 讬诇讚讛 诇讜 讻诇讜诪专 讻讗讜转讜 砖讬注讜专, 讜讛专讗砖讜谉 谞专讗讛 诇讬 注讬拽专 (注讬讬谉 讬砖专砖 讬注拽讘).



 讛讗 讚讗诪专讬谞谉 诇诇诪讚讱 砖讗讬谉 讬砖讬讘转 讞讜爪讛 诇讗专抓 注讜诇讛 诪谉 讛诪谞讬谉. 诇讗讜 诇诪讬诪专讗 砖讗讬谉 注讜砖讬谉 诪注砖讛 讘讞讜爪讛 诇讗专抓 讚讗祝 讘讞讜爪讛 诇讗专抓 讻讬讜谉 砖砖讛讗 注诪讛 注砖专 砖谞讬诐 讜诇讗 谞讘谞讛 诪诪谞讛 砖讜讘 诇讗 讬讘谞讛, 讜诪爪讜转 驻专讬讛 讜专讘讬讛 诇讗讜 诪爪讜讛 转诇讜讬讛 讘讗专抓 讛讬讗, 讗诇讗 诪砖讜诐 讚讗讘专讛诐 讗讘讬谞讜 注拽专 讛讬讛 讜诇讗 讝讻讛 诇讬讘谞讜转 注讚 砖注诇讛 诇讗专抓 讻讚讻转讬讘 诇讱 诇讱 诪讗专爪讱, 讜讻砖注诇讛 诇讗专抓 诪拽讜诐 讛专讗讜讬 诇讜 诇讬讘谞讜转 讗祝 注诇 驻讬 砖砖讛讛 砖诐 拽爪转 讬诪讬诐 讜诇讗 讬诇讚讛 诇讗 谞砖讗 讗转 讛讙专 注讚 砖砖讛 砖诐 注砖专 砖谞讬诐, 讚讗诇诪讗 讬砖讬讘转讜 注诪讛 讞讜爪讛 诇讗专抓 诇讗 注诇讜 诇讞砖讘讜谉 讛注砖专, 讚讻讜诇谉 专讗讜讬谉 诇驻拽讬讚讛 讘注讬谞谉. 讜诇驻讬讻讱 讛讬讛 讛讜讗 讞讜诇讛 讗讜 砖讛讬转讛 讛讬讗 讞讜诇讛 讗讜 砖讛诇讱 诇诪讚讬谞转 讛讬诐 (讻"讛 讘转讜住驻转讗 驻"讞) 讗讜 砖讛讬讜 讞讘讜砖讬谉 讘讘讬转 讛讗住讜专讬谉 讗讬谉 注讜诇讬谉 诇讛谉 讚讻讜诇谉 专讗讜讬谉 诇驻拽讬讚讛 讘注讬谞谉. 讜专砖"讬 讝"诇 讻谉 驻讬专砖 讘驻讬专讜砖讬 讛转讜专讛 (讘专讗砖讬转 讟讝, 讙) 诪讙讬讚 砖讗讬谉 讬砖讬讘转 讞讜爪讛 诇讗专抓 注讜诇讛 诇讜 诪谉 讛诪谞讬谉 诇驻讬 砖诇讗 谞讗诪专 诇讜 讜讗注砖讱 诇讙讜讬 讙讚讜诇 注讚 砖讘讗 诇讗专抓 讜讛专讗讘"讚 驻讬专砖 讚讛讗 讚讗诪专讬谞谉 讗讬谉 讬砖讬讘转 讞讜爪讛 诇讗专抓 注讜诇讛 诪谉 讛诪谞讬谉 讛谞讬 诪讬诇讬 讘讗讚诐 讛专讙讬诇 诇讬砖讘 讘讗专抓 讜讬爪讗 讞讜爪讛 诇讗专抓 讜讞讝专 诇讗专抓 讚讝诪谉 讬砖讬讘转讜 讘讞讜"诇 讗讬谉 注讜诇讛 诇讜, 讜讛讗 讚讗讘专讛诐 讛讻讬 讛讜讛 [讚讗讞专] 砖谞讚讘专 注诪讜 讘讗专抓 讘讬谉 讛讘转专讬诐 讞讝专 诇讞专谉 讜注砖讛 砖诐 讞诪砖 砖谞讬诐 讻讚讗讬转讗 讘住讚专 注讜诇诐 (驻"讗) 讜讻砖讞讝专 砖谞讬转 诇讗专抓 讛讬讛 讘谉 砖讘注讬诐 讜讞诪砖 讻讚讻转讬讘 讜讗讘专诐 讘谉 讞诪砖 讜砖讘注讬诐 砖谞讛 讘爪讗转讜 诪讞专谉, 讜诪讗讜转讜 讝诪谉 讜注讚 砖谞砖讗 讛讙专 注砖专 砖谞讬诐 讚讻转讬讘 讜讗讘专讛诐 讘谉 砖诪谞讬诐 砖谞讛 讜砖砖 砖谞讬诐 讘诇讚转 讛讙专 讗转 讬砖诪注讗诇. 讜讻讚讘专讬讜 谞专讗讛 讘讬专讜砖诇诪讬 (讛"讜) 讚讙专住讬谞谉 讛转诐 爪讗 诪讛诐 砖谞讬诐 砖注砖讛 讘讞讜爪讛 诇讗专抓 讜转谞讬 讻谉 讞诇讛 讛讜讗 讗讜 砖讞诇转讛 讛讬讗 讗讜 砖讛诇讱 诇讜 诇诪讚讬谞转 讛讬诐 讗讬谞谉 讜讬砖 诪驻专砖讬诐 (专诪讘"谉) 讚诪讬 砖砖讛讛 注诐 讗砖转讜 讘讞讜抓 诇讗专抓 讜讘讗 诇讜 诇讗专抓 讗讬谉 讬砖讬讘转 讞讜抓 诇讗专抓 注讜诇讛 诇讜 讜讗讬谉 讻讜驻讬谉 讗讜转讜 诇讛讜爪讬讗 注讚 砖讬砖讛讗 注诪讛 讘讗专抓 注砖专 砖谞讬诐 讚砖诪讗 讝讻讜转 讛讗专抓 转注诪讜讚 诇讛诐 (注讬讬谉 专诪讘"谉 注讛"转 (讘专讗砖讬转 讟"讝, 讙) 讜讬砖"砖 住讬' 诇讘).



讬讜爪讬讗 讜讬转谉 讻转讜讘讛 砖诪讗 诇讗 讝讻讛 诇讬讘谞讜转 诪诪谞讛. 驻讬专砖 专砖"讬 讝讻专讜谞讜 诇讘专讻讛 讚砖诪讗 诇讗 讝讻讛 诇讬讘谞讜转 诪诪谞讛 讛讜讬 讟注诪讗 诇讬转谉 讻转讜讘讛. 讜诇驻讬讻讱 讗拽砖讬谞谉 (诇讛诇谉 讘注"讘) 讜讚诇诪讗 讗讬讛讬 讛讬讗 讚诇讗 讝讻讬讗 讜讗诪讗讬 谞讜讟诇转 讻转讜讘讛, 讜驻专拽讬谞谉 讗讬讛讬 讻讬讜谉 讚诇讗 诪讬驻拽讚讗 诇讗 诪讬注谞砖讗. 讜讗讬 拽砖讬讗 诇讱 讛讗 讚讗诪专讬谞谉 诇拽诪谉 (讬讘诪讜转 住讛, 讘) 讜讗讬 住诇拽讗 讚注转讱 讗砖讛 诇讗 诪讬驻拽讚讗 讻转讜讘讛 诪讗讬 注讘讬讚转讗 讚讗诇诪讗 讗讚专讘讛 讻讬 诪驻拽讚讗 讗讬转 诇讛 讻转讜讘讛, 讜讗诪讗讬 诇讬诪讗 砖诪讗 讛讬讗 诇讗 讝讻转讛 诇讬讘谞讜转. 讬砖 诇讜诪专 讚讛讛讬讗 讘讚拽讬诐 诇谉 讚诪讬谞讬讛 讛讜讗 讻讙讜谉 砖讗讬谞讜 讬讜专讛 讻讞抓, 讜讗讬 谞诪讬 砖讛讬讛 讝拽谉 讜砖讗讬谞讜 专讗讜讬 诇讛讜诇讬讚 讜讻讚诪讜讻讞 讛转诐 讚讛讬讗 专讜爪讛 诇讛转讙专砖, 讜讛诇讻讱 讻讬 诪驻拽讚讗 讗讬转 诇讛 讻转讜讘讛 讗讘诇 讗讬 诇讗 诪讬驻拽讚讗 讜讛讬讗 专讜爪讛 诇讛转讙专砖 讛讜讬讗 诇讛 诪讜专讚转 讜诇讬转 诇讛 讻转讜讘讛 (注讬' 转讜住' 诇讛诇谉 砖诐 讚"讛 讜讗讬 讘砖诐 讘砖诐 专讬讘"诐).





专讬讟讘"讗

诪转谞讬转讬谉 谞砖讗 讜砖讛讛 注诪讛 讬' 砖谞讬诐 讜诇讗 讬诇讚讛 讗讬谞讜 专砖讗讬 诇讬讘讟诇 驻讬' 讜诇讗 讬诇讚讛 诇讗讜 讚讜拽讗 讚讛"讛 讗诐 讛讬讜 诇讜 讘谞讬诐 讜诪转讜 诪讜谞讛 诪砖注转 砖诪转讜. 讜讬砖 砖驻讬' 讚讻诇 砖讬诇讚讛 诇讜 讜诇讚 讗驻讬' 讗讞讚 砖讛讜讗 讞讬 讗讬谉 讻讜驻讬谉 讗讜转讜 诇讙专砖 讚讛讗 讜诇讗 讬诇讚讛 诇讜 拽转谞讬 讜讗讞专讬诐 驻讬' 讚讻诇 砖诇讗 讬诇讚讛 诇讜 讝讻专 讜谞拽讘讛 拽转谞讬 讜讗专讬砖讗 拽讗讬 讚讗诪专讬' 讜注诇讛 拽转谞讬 讚讜拽讗 讜诇讗 讬诇讚讛 讛讬诇讻讱 讗诐 讬诇讚讛 诇讜 讜诇讚 讗讞讚 讜砖讛讛 讬' 砖谞讬诐 讜诇讗 讬诇讚讛 诇讜 讗讬谞讜 专砖讗讬 诇讘讟诇 讜讗诐 诪转 讗讜转讜 讜诇讚 讗讬谉 诪讜谞讬诐 诪砖注讛 砖诪转 讗诇讗 诪砖注讛 砖驻住拽讛 诪诇讚转 讜谞专讗讬谉 讛讚讘专讬诐 砖诇讗 讗诪专讜 讗诇讗 砖诇讗 讬诇讚讛 讗讜 砖讛讜讗 诪驻诇转 谞驻诇讬诐 讜讻讚讗讬转讗 讘讙诪' 讗讘诇 诪驻谞讬 砖讗讬谞讛 讬讜诇讚转 讗诇讗 讗讜 讻诇诐 讝讻专讬诐 讗讜 讻诇诐 谞拽讘讜转 讗讬谉 讻讜驻讬谉 讗讜转讜 诇讜诪专 砖诪讗 诇讗 讝讻讛 诇讬讘谞讜转 讛讬诪谞讛 诪爪讜转 驻专讬讛 讜专讘讬讛 讚诪讗谉 诇讬诪讗 诇谉 讻讬 讛讗砖讛 讗讞专' 转诇讚 诇讜 讝讻专 讗讜 谞拽讘讛 讜讝讛 讚讘专 驻砖讜讟 讜讛讻讬 专讛讟讗 讻诇讛 住讜讙讬讬':



讗讬谞讜 专砖讗讬 诇讘讟诇 讗诇讗 讬讜爪讬讗 讜讬转谉 讻转讜讘讛 驻讬' 谞拽讟 讗讬谞讜 专砖讗讬 讻讬 讗注驻"讬 砖讛讜讗 专讜爪讛 诇注诪讜讚 注诪讛 讻讜驻讬' 讗讜转讜 诇讙专砖 诪驻谞讬 拽讬讜诐 诪爪讜转 驻专讬讛 讜专讘讬讛 讻诪讜 砖讻讜驻讬' 注诇 砖讗专 诪爪讜转 讜讗诐 讛讗砖' 讟讜注谞转 砖诇讗 转爪讗 讗诇讗 砖讬砖讗 讗砖讛 讗讞专转 注诇讬讛 讬讻讜诇 讛讜讗 诇讜诪专 讻诇 讻诪讛 讚讗讙讬讚讗 讘讬 诇讗 讬讛讘讬 诇讬 讗讞专讬转讬 讜讻讚讗讬' 讘驻' 讗注驻"讬 讜诪讬讛讜 讗诐 砖谞讬讛诐 诪转专爪讬' 讘讚讘专 讜讛讜讗 谞讜砖讗 讗砖' 讗讞专' 讗讬谉 讘"讚 讻讜驻讬' 讗讜转讜 诇讙专砖 讜讛"讛 讘注诇 讻专讞讬' 讗诐 谞砖讗 讗砖讛 讗讞专转 讜讬讻讜诇转 诇诪讬拽诐 讘住驻讜拽讬讬讛讜 讜讻谉 讻诇 砖讬砖 诇讜 讘谞讬诐 诪讗砖讛 讗讞专转 讜讗驻讬诇讜 诪驻谞讜讬讛 讻讙讜谉 砖拽讬讬诐 诪爪讜转 驻专讬讛 讜专讘讬讛 专砖讗讬 讛讜讗 诇讘讟诇 讚诪砖讜诐 讚专' 讬讛讜砖注 讗讬谉 讻讜驻讬' 讗讜转讜 诇讙专砖 讗转 讗砖转讜 讗诇讗 专爪讛 讬砖讗 讗砖讛 讗讞专转 诪砖讜诐 讜诇注专讘 讗诇 转谞讞 讬讚讱:



讜讗注驻"讬 砖讛讞专讬诐 专讘讬谞讜 讙专砖讜诐 讘讬砖讬讘转 讻诪讛 讞讻诪讬诐 砖诇讗 讬砖讗 讗讚诐 讗砖讛 注诇 讗砖转讜 讘讻讬 讛讗 诇讗 转拽谉 专讘讬' 讝"诇 讜讻谉 讻转讘讜 专讘谞讬 爪专驻转 讘转砖讜讘讛 讜转讚注 讚转谞讬讗 诇拽诪谉 砖讗诐 谞砖讗转 诇专讗砖讜谉 讜诇砖谞讬 讜诇讗 讬诇讚讛 诇讜 诇讙' 诇讗 转谞砖讗 讗诇讗 诇诪讬 砖讬砖 诇讜 讘谞讬诐 讛讗 诇诪讬 砖讬砖 诇讜 讘谞讬诐 转谞砖讗 讜转讟讜诇 讻转讜讘转讛 讚讻讬讜谉 砖讬砖 诇讜 讘谞讬诐 讗讬谉 讻讗谉 诪拽讞 讟注讜转 讻诇诇 讜住转诪讗 拽转谞讬 诇讛 讜讗驻讬' 诇专' 讬讛讜砖讜注 讜诪讬谞讛 讚讻讬讜谉 讚谞砖讗转 讗讬谉 讻讜驻讬' 讗讜转讜 诇讙专砖 讻诇诇 讜讗诐 讛驻讬诇讛 诪讜谞讛 诪砖注转 谞驻讬诇讛 讜驻讬' 住转诪讗 拽转谞讬 讜讗驻讬' 讛驻讬诇讛 转讜讱 诪' 讬讜诐 诇注讘讜专讛 讚诇讗 讛讜讬 讗诇讗 讻诪讬讗 讘注诇诪':



讙诪专讗 转"专 谞砖讗 讗砖讛 讜砖讛讛 注诪讛 讬' 砖谞讬诐 讜诇讗 讬诇讚讛 讗讬谞讜 专砖讗讬 诇讬讘讟诇 砖诪讗 诇讗 讝讻讛 诇讘谞讬诐 诪诪谞讛 驻讬' 讚讗注"讙 讚诇讗 讬讚注讬' 讗诐 诪讞诪转讜 讛讜讗 讗讜 诪讞诪转讛 讗讜诇讬 讛讜讗 讗讬谞讜 专讗讜讬 诇讛讜诇讬讚 讗注驻"讬 讻谉 讞讜砖砖讬谉 诪住驻拽' 砖诪讗 专讗讜讬 讛讜讗 诇讛讜诇讬讚 讗诇讗 砖诇讗 讝讻讛 诇讬讘谞讜转 诪诪谞讛 讜讻"砖 讗诐 讬砖 砖诐 住讬诪谞讬诐 砖讛讬讗 注拽专讛 砖转讜诇讬诐 讘讛 讜诪"诪 讛讬讗 讗讬谞讛 诪驻住讚' 讻转讜讘转' 讗诇讗 讻砖讬砖 讘讛 住讬诪谞讬 讗讬讬诇讜谞讬转 讗讜 住讬诪谞讬 注拽专讛 讙诪讜专讛 讜诇讗 讛讻讬专 讘讛. 讜讗注驻"讬 砖讻讘专 讛讬讜 诇讜 讘谞讬诐 讜讛讜诇讬讚 诪讛诐 讜诪转讜 讜砖讛讛 注诪讜 讬' 砖谞讬诐 讜诇讗 讬诇讚讛 讬砖 诇讛 讻转讜讘' 砖注讚讬讬谉 讬"诇 砖诪讗 诇讗 讝讻讛 诇讬讘谞讜转 诪诪谞讛 讜讛讬讗 专讗讜讬' 诇讘谞讬诐 讛讬讗 讜诇讛讻讬 谞拽讟 转谞讗 诇讛讗讬 诇讬砖谞讗. 谞专讗讬谉 讛讚讘专讬诐 砖讗诐 讛讬讛 讛讜讗 讟讜注谉 砖诪讻讬专 讘注爪诪讜 砖讗讬谞讜 专讗讜讬 诇讛讜诇讬讚 砖讗讬谉 讻讜驻讬谉 讗讜转讜 诇讙专砖 讗讜 诇讬砖讗 讗砖讛 诪驻谞讬 诪爪讜转 驻专讬讛 讜专讘讬讛 讚讘讻诇 讛诪爪讜转 讻讗诇讜 谞讗诪谉 讛讜讗 注诇 注爪诪讜 讻讬讜谉 砖讗讬谉 讘讜 讛讜讻讞讛 砖讛讜讗 注讜砖讛 讚专讱 诪专讚 讜讻谉 砖诪注转讬 诪专讘讬谞讜 讛专"诐 讝"诇:



讜讗注驻"讬 砖讗讬谉 专讗讬讛 诇讚讘专 讝讻专 诇讚讘专 砖谞讗诪专 诪拽抓 注砖专 砖谞讬诐 诇砖讘转 讗讘专讛诐 讘讗专抓 讻谞注谉 讜讻讜' 诇诇诪讚讱 砖讗讬谉 讬砖讬讘转 讞讜爪' 诇讗专抓 注讜诇讛 诇讜 诪谉 讛诪谞讬谉 驻讬' 诇讗讜 诇诪讬诪专讗 砖讗讬谉 讬砖讬讘转 讞讜爪讛 诇讗专抓 注讜诇讛 诇讜 诪谉 讛诪谞讬谉 诇讚专讬诐 讘讞"诇 讚讗"讻 讘讟诇讛 转讜专转 诪砖谞讛 讝讜 讜讻诇 讛住讜讙讬讗 讚注诇' 诪讘谞讬 讘讘诇 讜讛讗 诇讗 讗驻砖专 讚转讛讜讬 讻诇讛 砖诪注转讗 诇讘谞讬 讗"讬 讜注讜讚 讚诪爪讜转 驻专讬讛 讜专讘讬讛 讞讜讘转 讛讙讜祝 砖谞讜讛讙转 讘讻"诪 讜讗诐 注讜谉 讛讗专抓 讙讝专讛 讛讬讗讱 谞讜讛讙转 讘讞"诇 讗诇讗 讗讬谉 讛讚讘专讬诐 讛讗诇讜 讗诇讗 讘讗讘专讛诐 讗讘讬谞讜 讻讚驻专砖"讬 讝"诇 讘驻讬' 讛讞讜诪砖 诇驻讬 砖讗讘专' 讗讘讬谞讜 注拽专 讛讬讛 讜诇讗 讝讻讛 诇讬讘谞讜转 注讚 砖注诇讛 诇讗专抓 砖诇讗 谞讗' 讜讗注砖讱 诇讙讜讬 讙讚讜诇 讗诇讗 讘讗专抓 讜诪讬讬转讬 诇讛 讛砖转讗 诇诇诪讚谞讜 讚讝诪谉 讛专讗讜讬 诇驻拽讬讚讛 讘注讬' 讚谞砖诪注 诪讬谞讛 诪讗讬 讚拽转谞讬 住讬驻' 砖讗诐 讛讬讛 讗' 诪讛诐 讞讜诇讛 讗讜 讞讘讜砖 讘讘讬转 讛讗住讜专讬诐 砖诇讗 讬注诇' 诇讜 诪谉 讛诪谞讬谉 讜注讬"诇 讻诪讜 砖讻转讘 专"讬 讝"诇 砖讗诐 注诇讛 砖讜诐 讗讚诐 诪讞讜爪讛 诇讗专抓 诇讗"讬 砖诇讗 讬注诇讛 诇讜 诪讛 砖讚专 讘讞讜爪讛 诇讗专抓 讻诇诇 讜讗驻讬' 讚专 讻诪讛 砖谞讬诐 讻讬 讗讜诇讬 讘讝讻讜转 讛讗专抓 讬讘谞讛 诪诪谞讛 讜诪讜谞讛 诪砖注转 讻谞讬住转讜 诇讗"讬 注砖专讛 砖谞讬诐 讻砖诐 砖诪谞讛 讗讘专讛诐 讗讘讬谞讜 讗讞专 砖谞讻谞住 诇讗专抓 讜讻"讻 讘转讜住驻转' 诪专' 诪讛专"诐:





转讜住驻讜转 讬砖谞讬诐

讗) 讜讗"转 讜诪讗讬 讗) 诪拽砖专 讛转诐 诇专讘 转讞诇讬驻讗 诇讬转讬讘 诪讛讱 讘专讬讬转讗 讚转谞讬 谞砖讗 讗砖讛 讜砖讛讛 注诪讛 讜讻讜' 讬讜爪讬讗 讜讬转谉 讻转讜讘讛 讜讻诇 讬讜爪讬讗 专"诇 讻讜驻讬谉. 诇讻"谞 讚讜讚讗讬 讬讜爪讬讗 诇讗 诪砖诪注 讻讜驻讬谉 讗诐 诇讗 砖讛转诇诪讜讚 诪驻专砖 讘讛讚讬讗 [讜谞专讗讛 讚讗讬谉 讻讜驻讬谉] 讗诇讗 讘讚讘专 砖诪转谞讛讙 注诐 讛讗砖讛 砖诇讗 讻讚讬谉. 讗讘诇 讛讻讗 讗讬谞讜 诪转谞讛讙 砖诇讗 讻讚讬谉 讚讟注诪讗 讚讗诪专讬谞谉 讬讜爪讬讗 讛讬讬谞讜 诪砖讜诐 讚谞讻专讬讞 讗讜转讜 诪砖讜诐 砖讗讬谞讜 专砖讗讬 诇讬讘讟诇 诪驻专讬讛 讜专讘讬讛 讜讙诐 谞讬讞讗 讚讛转诐 驻诇讬讙讬 讗讬 专"诇 讻讜驻讬谉 讗讬 诇讗讜. 讘) 讚讜讚讗讬 讛讻讗 诇讗 讬讚注讬谞谉 讚讬讜爪讬讗 专"诇 讻讜驻讬谉 讻讚驻专讬砖讬转 讜讘讛讻讬 驻诇讬讙讬 讚讞讚 讗诪专 讗讬谉 讻讜驻讬谉 讜专讘 转讞诇讬驻讗 讗诪专 讻讜驻讬谉 讗"谞 讬"诇 讚诇讻"注 诇讗 讗诪专讬谞谉 讬讜爪讬讗 讻讜驻讬谉 讘砖讜诐 诪拽讜诐 讗诐 讗讬谞讜 诪驻专砖 讘讛讚讬讗 讜讙专住讬' 讘讗讬谞讬 讝谉 讜讗讬谞讬 诪驻专谞住 讻讜驻讬谉 讜谞讬讞讗 讛讻诇 讜讻谉 诪砖诪注 讘讬专讜砖诇诪讬 讙讘讬 讙讟 讛诪注讜砖讛 转诪谉 转谞讬谞谉 讻讜' 注讬' 讘转讜住' 诪讟讜"讱:



诪讛 注转专 讝讛 诪讛驻讱 讗转 讛转讘讜讗讛. 驻"讛 注转专 驻讬诇讗. 讜诇讗 谞讛讬专讗 讙) 讚讗诪专讬' 砖讛诪讛驻讻转 讛拽砖 诪注诇 讛转讘讜讗讛 讜讗"讻 讛讜讬 驻讜专拽讗 讜专讞转 讛讬讬谞讜 驻讬诇"讗:





转讜住驻讜转 专讬"讚

诪转谞讬转讬谉 谞砖讗 讗砖讛 讜讬砖讘讛 注诪讛 讬' 砖谞讬诐 讜讗诇 讬诇讚讛 讗讬谞讜 专砖讗讬 诇讬讘注讜诇. 讙专砖讛 诪讜转专转 诇讛谞砖讗 诇讗讞 专讜专砖讗讬 讛砖谞讬 诇砖讛讜转 注诪讛 讬' 砖谞讬诐 讜讗诐 讛驻讬诇讛 诪讜谞讛 诪砖注转 砖讛驻讬诇讛 讛讗讬砖 诪爪讜讜讛 注诇 驻讜"专 讗讘诇 诇讗 讛讗砖讛 专讬讘"讘 讗讜诪专 注诇 砖谞讬讛诐 讛讜讗 讗讜诪专 讜讬讘专讱 讗讜转诐 讗诇讜拽讬诐 讜讬讗诪专 诇讛诐 讜讗转诐 驻讜"专. 驻讬' 讗讬谞讜 专砖讗讬 诇讬讘讟诇 讗诇讗 讗讜 讜讙专砖讛 讗讜 讬砖讗 讗讞专转, 诪讜转专转 诇讬谞砖讗 诇讗讞专 驻讬' 讜诇"讗 注拽专讛 讛讬讗 讚砖诪讗 专讗砖讜谉 讛讗讜 讚诇讗 讝讻讬 诇讘谞讜转 诪诪谞讛.





转"专 谞砖讗 讜砖讛讛 注诪讛 讬"砖 讜诇讗 讬诇讚讛 讛讬诪谞讜 讗讬谞讜 专砖讗讬 诇讬讘讟诇 讜讬讜爪讗讬 讜讬转谉 讻转讜讘讛 驻讬' 讗诐 讗讬谉 诪讜爪讗 讗砖讛 讗讞专转 砖讗讬谉 诪转专爪讬诐 诇转转 诇讜 讗砖讛 注讚 砖讬讙专砖 讗转 讝讗转 讗"谞 讗"讬 诇驻专谞住 讗转 砖转讬讛谉 讬讜爪讬讗 讜讬转谉 诇讛 讻转讜讘讛 砖诪讗 诇讗 讝讻讛 诇讘谞讜转 诪诪谞讛 讜诪驻谞讬 诇讗 讛讜诇讬讚 诪诪谞讛 讘谞讬诐. 讜诇讻讱 讗讬谉 讛讗砖讛 诪驻住讚转 讻转讜讘转讛 讗注"驻 砖讗讬谉 专讗讬' 诇讚讘专 讝讻专 诇讚讘专 诪拽抓 注砖专 砖谞讬诐 诇砖讘转 讗讘讚诐 讘讗专抓 讻谞注谉 诇诇诪讚讱 砖讗讬谉 讬砖讬讘转 讞讜"诇 注讜诇讛 诇讜 诪谉 讛诪谞讬谉. 诇驻讬讻讱 讞诇讛 讛讜讗 讗讜 砖讞诇转讛 讛讬讗 讗讜 砖讛讬讜 砖谞讬讛诐 讞讘讜砖讬诐 讘讘"讛 讗讬谉 注讜诇诐 诇讛诐 诪谉 讛诪谞讬谉, 驻讬' 讻诇 讛砖谞讬诐 砖讛讬' 讘转"诇 讛讬' 转讜诇讛 讗讘专讛诐 讘注讜谉 转讬"诇 讜讻讬讜谉 砖砖讛讗 讬"砖 讘讗"讬 诇拽讞 讛讙专. 讜诇驻讬讻讱 讻诇 讚讘专 讛诪讜谞注 讗转 讛讛专讬讜谉 讗讬谞讜 诪谉 讛诪谞讬谉:





转讜住驻讜转 讞讚 诪拽诪讗讬

讜讛讗 讚转谞讬讗 砖诪讗 [诇讗] 讝讻讛 诇讛讘谞讜转 诪诪谞讛. 诪拽砖讬' 注诇讛 讘讙诪' 讜讚讬诇诪讗 讗讬讛讬 讛讬讗 讚诇讗 讝讻讬讗 讻诇讜诪专 诇讗 讬转谉 诇讛 讻转讜讘讛 讜诪砖谞讬 讗讬讛讬 讻讬讜谉 讚诇讗 诪驻拽讚讛 讗驻专讬讛 讜专讘讬讛 诇讗 诪讬注谞砖讗. 诪砖诪注 讚诇专' 讬讜讞谞谉 讘谉 讘专讜拽讗 讚讗诪专 诪驻拽讚讛 诇讬转 诇讛 讻转讜讘讛 讜讘砖诇讛讬 驻讬专拽讬谉 讙专住讬谞谉 注讜讘讚讗 讛讜讛 拽诪讬讛 专"讬 讘讻谞讬砖转讗 讚拽住专讬谉 讜讗诪专 讬讜爪讬讗 讜讬转谉 讻转讜讘讛 讜讗讬 住"讚 讚诇讗 诪驻拽讚讛 讻转讜讘讛 诪讗讬 注讘讬讚转讛 讗诇诪讗 讗讬 诪驻拽讚讛 讬砖 诇讛 讻转讜讘讛 拽砖讬讗 讛讱. 讬"诇 讜诇驻专砖 讚讛讛讬讗 讚讛讘注诇 讛讬讛 注拽讜专 转诇讬讛 讘讚讬讚讬讛 讜诇讗 讘讚讬讚讛 讜讗讬 诪驻拽讚讛 讬砖 诇讛 讻转讜讘讛 讗讘诇 讛讬讻讗 讚讗讬谉 讛讘注诇 注拽讜专 讚讗讬讻讗 诇诪讬转诇讗 讘讚讬讚讛 讜讘讚讬讚讬讛 讗诪专讬' 讗讜拽讬 诪诪讜谞讗 讘讞讝拽转 诪专讬讛 讜讗讬讛讬 讛讬讗 讚诇讗 讝讻讗讬 讜讗讬谉 诇讛 讻转讜讘讛 讗讬 讛讜讛 诪驻拽讚讛 讜讗讬 诇讗 诪驻拽讚讛 诇讗 诪注谞砖讗 讜讗讬转 诇讛 讻转讜讘讛 讜讛专讗讘"讚 驻讬专砖 讘讛讙讛转 住驻专讬讜 讚讛讗 讚诪拽砖讬谞谉 讛讻讗 讜讚诇诪讗 讗讬讛讬 讛讬讗 讚诇讗 讝讻讗讬 诇讬砖谞讗 讘注诇诪讗 讛讜讗 讚拽砖讬讗 诇讬讛 讚拽转谞讬 砖诪讗 诇讗 讝讻讛 诇讬讘谞讜转 讛讬诪谞讛 讜诇讗 诪砖讜诐 讻转讜讘讛 讗拽砖讬 诇讬讛:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讬讜爪讬讗 讜讬转谉 讻转讜讘讛 讻讜' 讗讘诇 诪砖讜诐 转砖诪讬砖 讛诪讟讛 诇讞讜讚讬讛 讗讜 诪砖讜诐 诪讝讜谞讜转 诇讞讜讚讬讬讛讜 讗讬谉 讻讜驻讬谉 讻讜' 注讻"诇 讬专讗讛 诇砖诪讜讗诇 讚驻专讬讱 诇专讘 注讚 砖讬讻驻讜讛讜 诇讛讜爪讬讗 讬讻讜驻讜讛讜 诇讝讜谉 拽讗诪专讬 讚诪砖讜诐 诪讝讜谞讜转 诇讞讜讚讬讛 讗讬谉 讻讜驻讬谉 诇讛讜爪讬讗 讗讘诇 专讘 讛讗 住讘讬专讗 诇讬讛 讘讛讚讬讗 诇讙讬专住转 专"讞 讚讛讗讜诪专 讗讬谞讬 讝谉 讜讗讬谞讬 诪驻专谞住 讻讜驻讬谉 诇讛讜爪讬讗 讜讗驻砖专 诇讜诪专 讚讗讬谞讬 讝谉 讜讗讬谞讬 诪驻专谞住 诇讗讜 讛讜讗 诪讝讜谞讜转 诇讞讜讚讬讬讛讜 讚驻专谞住讛 讛讜讗 讚讘专 讗讞专 讘诇讗 诪讝讜谞讜转 讜拽"诇:





诪讛专砖"讗 - 讞讬讚讜砖讬 讛诇讻讜转 诪讛讚讜"讘

讘转讜住' 讚"讛 讬讜爪讬讗 讜讬转谉 讻讜' 讚拽转谞讬 住讬驻讗 讘讬谉 砖讛讬讜 讻讜' 讜讛讻讗 诇讗 砖讬讬讱 诇诪转谞讬 讘讛 住讘讜专讛 讻讜' 讜爪"注 诇讞诇拽 讗诪讗讬 砖讬讬讱 讟驻讬 诇诪转谞讬 住讘讜专讛 讛讬讬转讬 讻讜' 讘砖讛讛 注诪讜 讬' 砖谞讬诐 讟驻讬 诪讘讘讗讛 诪讞诪转 讟注谞讛 讜讗讚专讘讛 讘讘讗 诪讞诪转 讟注谞讛 讚讗讬讬专讬 讘注拽讜专 讻驻讬 砖驻讬专砖讜 讛转讜住驻讜转 诇拽诪谉 砖讬讬讱 讟驻讬 诇诪转谞讬 讘讬讛 住讘讜专讛 讛讬讬转讬 讜讻讜' 讜讻讙讜谉 砖讛讬讛 讬讚讜注 砖讛讜讗 注拽讜专 拽讜讚诐 砖讬谞砖讗讜 讜讚讜"拽:





诪讛专砖"讗 - 讞讬讚讜砖讬 讗讙讚讜转

诇诇诪讚讱 砖讗讬谉 讬砖讬讘转 讞"诇 注讜诇讛 讻讜' 注讬讬谉 驻专砖"讬 讜专"诇 讻讬 讘讞"诇 诇讗 讛讬讛 专讗讜讬 诇讘谞讬诐 讗诇讗 讝讻讜转讗 讚讗"讬 砖讗"诇 讛拽讘"讛 讜讗注砖讱 诇讙讜讬 讙讚讜诇 讙讜' 讗讛谞讬讗 诇讬讛 讻讚讗诪专讬谞谉 驻"拽 讚专"讛 诇诪"讚 讚讗讬谉 砖讬谞讜讬 诪拽讜诐 讙讜专诐 讗诇讗 讝讻讜转讗 讚讗"讬 讙讜专诐 讜讛讜讗 讻讜讜谞转 专砖"讬 讙"讻 讘讞讜诪砖 注"砖 讜住讜讙讬讗 讚讛讻讗 讻诪"讚 驻"拽 讚专"讛 讚讝讻讜转 讚讗"讬 讙讜专诐 讚诇诪"讚 讚砖讬谞讜讬 诪拽讜诐 讙讜专诐 诪讗讬 驻专讬讱 诪讬爪讞拽 讚讗讬诪讗 讚讗讘专讛诐 谞砖转谞讛 注拽专讜转讜 讜诪讝诇讜 讘砖讬谞讜讬 诪拽讜诐 诪砖讗"讻 讬爪讞拽 砖诇讗 砖讬谞讛 诪拽讜诪讜 讗讘诇 诇诪"讚 讚讝讻讜转讗 讚讗"讬 讙讜专诐 驻专讬讱 砖驻讬专 讚注"讻 诇讗 讗讛谞讬 讝讻讜转讗 讚讗"讬 诇讘讟诇 讛注拽专讜转 讚讗诇"讻 讬爪讞拽 谞诪讬 讛讬讛 诇讜 讝讻讜转讗 讚讗"讬 讜注拽专 讛讬讛 讜讛专讗"诐 讛讘讬谉 诪讚讘专讬 专砖"讬 讝"诇 讘讞讜诪砖 讻讬 讛讘讟讞转 讜讗注砖讱 诇讙讜讬 讙讚讜诇 讙讜' 讛讜讗 注谞讬谉 讘讬讟讜诇 注拽讜专转讜 讜讛讗专讬讱 讘讚讘专 诇讬讬砖讘 讛讗 讚驻专讬讱 讗"讛 讗讘专讛诐 谞诪讬 注拽专 讛讬讛 讻讜' 注"砖 讜讗讬谉 诪拽讜诐 诇拽讜砖讬讬转讜 诇驻讬 讚讘专讬谞讜 诇驻讬 讛住讜讙讬讗 讚驻"拽 讚专"讛:


讜诪"砖 讜诇讬诇祝 诪讬爪讞拽 讻讜' 讻转讘讜 讛转讜住' 讜讗"转 讬爪讞拽 谞诪讬 诇讗 砖讛讛 讬讜转专 诇驻讬 诪讛 砖驻讬专砖 砖诇讗 讛讬转讛 专讘拽讛 专拽 讘转 砖诇砖 讻讜' 讜讬"诇 讚诪讚专砖讜转 讞诇讜拽讜转 讻讜' 注讻"诇 注"砖 讜讛专讗"诐 讻转讘 注诇 拽讜砖讬转 讛转讜住' 讚讛诪"诇 讛讻讬 讚讬爪讞拽 谞诪讬 诇讗 砖讛讛 专拽 讬' 砖谞讬诐 讗诇讗 讚注讚讬驻讗 拽诪砖谞讬 讚讗驻讬' 讛讬转讛 专讗讜讬' 诇讛专讬讜谉 讻讜' 注讻"诇 讜注讜讚 讻转讘 讘驻' 转讜诇讚讜转 讙讘讬 讜讬爪讞拽 讘谉 诪' 砖谞讛 讙讜' 砖讻转讘 专砖"讬 注砖专 砖谞讬诐 注讚 砖谞注砖讬转 讘转 讬"讙 讻讜' 讜讬' 砖谞讬诐 爪驻讛 诇讛诪转讬谉 讻诪讜 砖注砖讛 讗讘讬讜 诇砖专讛 讻讬讜谉 砖诇讗 谞转注讘专讛 讬讚注 砖讛讬讗 注拽专讛 讜讛转驻诇诇 注诇讬讛 讜砖驻讞讛 诇讗 专爪讛 讻讜' 注讻"诇 讜驻讬' 讛专讗"诐 讚讘专讬讜 讬' 砖谞讬诐 爪驻讛 讻讜' 讻诇讜诪专 讜诇讬讻讗 诇诪讬诇祝 诪讬爪讞拽 诇砖讛讬讬转 讻' 砖谞讬诐 讜讛讗 讚砖谞讬 讘讙诪专讗 砖讗谞讬 讬爪讞拽 讻讜' 注讚讬驻讗 拽讗 诪砖谞讬 讻讜' 讜砖驻讞讛 诇讗 专爪讛 诇讬砖讗 讻讜' 驻讬' 讜讻"转 讘砖诇诪讗 讻讜' 注讻"诇 注"砖 讘讗讜专讱 讜讗讬谉 讝讛 诪讞讜讜专 讚讗讬谉 讝讛 讚专讻讜 砖诇 专砖"讬 诇讛拽砖讜转 拽讜砖讬转 讛转诇诪讜讚 讜诇转专抓 讘注"讗 讜讬讜转专 讚讞讜拽 讘诪拽讜诐 讚转诇诪讜讚讗 注讚讬驻讗 拽诪砖谞讬 讻诪"砖 讛专讗"诐 讙讜驻讬讛 讜诇讜诇讬 讚讘专讬 讛转讜住' 讛讬讛 谞"诇 诇讜诪专 讚住讜讙讬讗 讚讛讻讗 讗讝诇讗 讗驻讬' 诇讘专讬讬转讗 讚住讚专 注讜诇诐 讜驻专讬讱 砖驻讬专 讜诇讬诇祝 诪讬爪讞拽 砖讗注"驻 砖砖讛讛 注砖专 砖谞讬诐 讻诪讜 讗讘专讛诐 讜诇讗 谞砖讗 讗砖讛 讗讞专转 讗诇讗 砖讛讜爪专讱 诇讛转驻诇诇 讜诪砖谞讬 讚注拽专 讛讬讛 讜诇讬讻讗 诇诪讬诇祝 诪讬谞讬讛 讜讛讚讘专讬诐 讘专讜专讬诐 诇驻专砖"讬 讘讞讜诪砖 讚讛讗 讜讚讗讬 诇讗 转拽砖讬 诇讬讛 讚谞讬诇祝 诪讬爪讞拽 讚讛讗 诪住拽讬谞谉 讛讻讗 讚注拽专 讛讬讛 讜诪讗讘专讛诐 谞诪讬 诇讗 讛讜讛 讬诇驻讬谞谉 讗讬 诇讗讜 诪讬转讜专讗 讚拽专讗 讻讚诪住讬拽 讗诇讗 讚拽砖讬讗 诇讬讛 讬爪讞拽 讙讜驻讬讛 讚注拽专 讛讬讛 讻诪讜 讗讘专讛诐 讗驻讬诇讜 讘诇讗 讬转讜专讗 讚拽专讗 讛"诇 诇诪讬诇祝 诪讗讘专讛诐 讜讗讞专 砖砖讛讛 注砖专 砖谞讬诐 讛讬讛 诇讜 诇讬砖讗 讗讞专转 讜诇讗 诇讛转驻诇诇 谞讜讻讞 讗砖转讜 讜诪转专抓 讚砖驻讞讛 诇讗 专爪讛 讻讜' 讜诇拽讜砖讬转 讛转诇诪讜讚 谞诪讬 讛"诪 讛转诇诪讜讚 诇砖谞讜讬讬 讛讻讬 讚讗讬谉 诇谞讜 诇诇诪讜讚 诪讬爪讞拽 诪砖讜诐 讚讗"讗 诇讜 诇讬砖讗 讗讞专转 讗诇讗 讚讛讗诪转 诪砖谞讬 讻讚诪住讬拽 讚讗讬谉 诇诇诪讜讚 诪讬爪讞拽 讜诇讗 诪讗讘专讛诐 诪砖讜诐 讚注拽讜专讬诐 讛讬讜 讗讬 诇讗讜 诪讬转讜专讗 讚拽专讗 讻讚诪住讬拽 讗讘诇 讬爪讞拽 讚讛讬讛 讙"讻 注拽专 讻诪讜 讗讘讬讜 讛"诇 诇诇诪讜讚 诪诪谞讜 讗讬 诇讗讜 诪砖讜诐 讚砖驻讞讛 诇讗 专爪讛 讻讜' 讜讚讜"拽:


诇诪讛 谞诪谞讜 砖谞讜转讬讜 砖诇 讬砖诪注讗诇 讻讜' 讬讘讜讗专 驻"拽 讚诪讙讬诇讛:


注诇 讗砖转讜 诇讗 谞讗诪专 讗诇讗 诇谞讜讻讞 讻讜' 讜驻专砖"讬 讘讞讜诪砖 讝讛 注讜诪讚 讘讝讜讬转 讝讜 讻讜' 注"砖 讜注讬讬谉 注诇 讻讜讜谞转 驻讬专讜砖讜 讘讚讘专讬 讛专讗"诐 讘讗讜专讱 讗诪谞诐 讬砖 诇讚拽讚拽 讻讗谉 诇驻讬 诪讗讬 讚住"讚 诪注讬拽专讗 讚讬爪讞拽 诇讗 讛讬讛 注拽专 讜诇谞讜讻讞 讗砖转讜 驻讬' 注诇 讗砖转讜 讗诪讗讬 诇讗 讛讬转讛 专讘拽讛 诪转驻诇诇转 注诇 注爪诪讛 讜讗讬谉 诇讜诪专 讚讗讛"谞 砖讙诐 讛讬讗 讛讬转讛 诪转驻诇诇转 注诇 注爪诪讛 讗"讻 转拽砖讬 诇讬讛 诇诪讗讬 讚住"讚 诪注讬拽专讗 谞诪讬 诇讜 诇讛诐 诪讘注讬 诇讬讛 讜讛谞专讗讛 讻讬 讛讜讗 诪讘讜讗专 砖转驻诇转 讞讘讬专讜 砖诇 讗讚诐 讬讜转专 诪拽讜讘诇转 诇讛讬讜转 讛讗讚诐 谞讛谞讛 讘讛 诪讘转驻诇转 注爪诪讜 讻诪"砖 讗讬谉 讞讘讜砖 诪转讬专 讗转 注爪诪讜 诪讘讬转 讛讗住讜专讬谉 讜诪讝讛 讛讟注诐 讗诪专讛 专讞诇 诇讬注拽讘 讛讘讛 诇讬 讘谞讬诐 讜讻谉 砖专讛 讗诪专讛 诇讗讘专讛诐 讞诪住讬 注诇讬讱 注诇 砖诇讗 讛讬讛 诪转驻诇诇 注诇讬讛 诇讛讬讜转 转驻诇转 讗讞专 讬讜转专 诪拽讜讘诇 诪转驻诇转 注爪诪讛 讜诇讝讛 讻讚住"讚 诪注讬拽专讗 砖专讘拽讛 注拽专讛 讛讬转讛 讗讘诇 讬爪讞拽 诇讗 讛讬讛 注拽专 讛讜讛 谞讬讞讗 砖讛讜讗 讛讬讛 诪转驻诇诇 注诇讬讛 诪讟注诐 砖讗诪专谞讜 讜讗诪专 砖讛讜讗 讛讬讛 诪转驻诇诇 诇谞讜讻讞 讗砖转讜 讚讛讬讬谞讜 注诇 讗砖转讜 讜讘砖讘讬诇讛 讜注"讻 拽讗诪专 讜讬注转专 诇讜 讻诪讜 砖讛讜讗 讛讬讛 诪转驻诇诇 注诇讬讛 讗讘诇 讛砖转讗 讚拽讗诪专 专讘讬 讬爪讞拽 讚诇谞讜讻讞 讗砖转讜 驻讬专讜砖讜 讛讬讬谞讜 讘砖讜讛 诇讛 讻诪讜 砖讛讬讗 讛讬转讛 注拽专讛 讙诐 讛讜讗 讛讬讛 注拽专 讜诇谞讜讻讞 讛讬讬谞讜 讻诪讜 讘砖讜讛 诇讛 讚讛讬讬谞讜 砖砖谞讬讛诐 讛讬讜 诪转驻诇诇讬诐 讻驻专砖"讬 讘砖诪注转讬谉 讜诇讗 讻诪讜 砖讛讘讬谉 讛专讗"诐 讚诇谞讜讻讞 讛讬讬谞讜 诇谞讜讻讞 讛诪拽讜诪讬 讜诪讛 砖驻专砖"讬 讘讞讜诪砖 讝讛 注讜诪讚 讘讝讜讬转 讻讜' 诇讗 讻讬讜谉 注诇 谞讜讻讞 讛诪拽讜诪讬 讗诇讗 砖讘讗 诇讜诪专 砖砖谞讬讛诐 讛讬讜 诪转驻诇诇讬诐 讻讚专讱 砖诪爪讬谞讜 讘诪转驻诇诇讬诐 诇注诪讜讚 讘讝讜讬讜转 讻诪"砖 讘专讘讬 注拽讬讘讗 讻砖讛讬讛 注讜诪讚 讜诪转驻诇诇 讘讝讜讬讜转 讝讛 诪爪讗讜讛讜 讘讝讜讬讜转 讗讞专 讜讛讟注诐 砖诇讗 讬讟专讬讚讛讜 诇诪转驻诇诇 讚讘专 诪讛爪讚讚讬诐 讜诇讛讻讬 驻专讬讱 砖驻讬专 讚讗诐 砖谞讬讛诐 讛讬讜 注拽讜专讬诐 讜讻"讗 讛讬讛 诪转驻诇诇 注诇 讞讘讬专讜 砖讻谉 诪拽讜讘诇转 讬讜转专 诇讛诐 诪讘注讬 诇讬讛 讜拽"诇:


讜诪"砖 讗讬谞讜 讚讜诪讛 转驻诇转 爪讚讬拽 讘谉 讜讻讜' 讗注"讙 讚讘驻"拽 讚讘专讻讜转 讘注讬 诇诪讬诪专 讚讬砖 爪讚讬拽 讜讟讜讘 诇讜 讻讙讜谉 爪讚讬拽 讘谉 爪讚讬拽 讜讬砖 爪讚讬拽 讜专注 诇讜 爪讚讬拽 讘谉 专砖注 讜讗讚讞讬讬讗 诇讛 讛转诐 诪讚讻转讬讘 诇讗 讬讜诪转讜 讗讘讜转 讙讜' 诪"诪 诇注谞讬谉 砖转讛讗 讛转驻诇讛 诪拽讜讘诇转 讬讜转专 诇讘讟诇 讙讝讬专转 讛注拽专讜转 拽讬讬诪讗 讛讱 住讘专讗 讻讚讗诪专 讛讻讗 讗讬谞讜 讚讜诪讛 讻讜' 讜讚讜"拽:


讜讬注转专 讗专"讬 诇诪讛 谞诪砖诇讛 转驻诇转谉 砖诇 爪讚讬拽讬诐 讻注转专 讻讜' 讜谞专讗讛 讛讚诪讬讜谉 讻讬 讻诪讜 砖讛注转专 诪讛驻讱 讛转讘讜讗讛 诇讛讘讚讬诇 讛诪讚讛 讛专注讛 砖讛讜讗 讛诪讜抓 砖讘讛 诪诪讚讛 讟讜讘讛 砖讘讛 讻讱 转驻诇转谉 砖诇 爪讚讬拽讬诐 诪讛驻讻转 诇讛讘讚讬诇 诪讚转 讛讚讬谉 诪诪讚转 讛专讞诪讬诐 讜谞讝讻专 讝讛 讙讘讬 讬爪讞拽 讟驻讬 诪讘砖讗专 讗讘讜转 诇驻讬 砖讛讬转讛 诪讚转讜 诪讚转 讛讚讬谉 讻诪"砖 驻讞讚 讬爪讞拽 讜讬砖讘注 讬注拽讘 讘驻讞讚 讗讘讬讜 讙讜' 讻讬讚讜注 诇讞讻诪讬诐 讜讗注"驻 讻谉 讘转驻诇转讜 讛驻讱 诪讚转 讛讚讬谉 诇诪讚转 讛专讞诪讬诐 诇砖谞讜转 讘讛诐 讟讘注 讛注拽专讜转 讜讻"讛 讘讘"专 专"诇 砖讛驻讱 讗转 讛讙讝讬专讛 讜诇驻讜诐 讻谉 拽专讬讬谉 诇讬讛 注转专讗 讚讗驻讬讱 讗讚专讗 讜拽"诇:


讟讜诪讟诪讬谉 讛讬讜 砖谞讗诪专 讛讘讬讟讜 讗诇 爪讜专 讙讜' 讜讻转讬讘 讛讘讬讟讜 讗诇 讗讘专讛诐 讙讜' 砖讛驻住讜拽 讛砖谞讬 讛讜讗 驻讬专讜砖讜 砖诇 专讗砖讜谉 讻驻专砖"讬 讘住驻专 讬砖注讬讛 注"砖 讜诪住讬讬诐 讘讛谞讬 拽专讗讬 讻讬 讗讞讚 讙讜' 专"诇 讚诇驻讬 转讜诇讚转讜 讜讟讘注讜 讛讬讛 诇讜 注诐 讗砖转讜 诇讛讬讜转 讬讞讬讚讬诐 讗讘诇 拽专讗转讬讜 讘砖讬谞讜讬 砖诐 讗讘专讛诐 讜砖专讛 讜讗讘专讻讛讜 诇砖谞讜转 诪讝诇讜 讜讗专讘讛讜 讘驻"讜 讜拽"诇:





讞讻诪转 砖诇诪讛

转讜住' 讘讚"讛 讬讜爪讬讗 讜讬转谉 讻讜' 讚讗讬谉 讻讜驻讬诐 讘讻诇 讛谞讛讜 讻讜' 讗诇讗 诇驻住讜诇讜转 讜讛转谞讬谞谉 讻讜' 砖诪注谞讜 砖诪讜爪讬讗 砖诪注谞讜 砖讻讜驻讬诐 讻讜' 讻爪"诇:





专砖"砖

转讚"讛 讗讬 讛讻讬. 讗诇讬讘讗 讚专"讬 驻专讬讱 讚讗诪专 讘讛注专诇. 讻爪"诇:





讛讙讛讜转 讬注讘"抓

讬爪讞拽 注拽讜专. 谞"讘 砖诪讗 诇砖讜谉 讞讻诪讬诐 讻讱 讛讜讗 讜讘诇"转 注拽专 讻讜诇讜 拽诪讜抓:





讘谉 讬讛讜讬讚注

(讘诪讚讘专 讬, 诇讜) "讜旨讘职谞只讞止讛 讬止讗诪址专 砖讈讜旨讘指讛 讛' 专执讘植讘讜止转 讗址诇职驻值讬 讬执砖讉职专指讗值诇", 诪职诇址诪旨值讚 砖讈侄讗值讬谉 讛址砖旨讈职讻执讬谞指讛 砖讈讜止专指讛 注址诇 驻旨指讞讜止转 诪执砖旨讈职谞值讬 讗植诇指驻执讬诐 讜旨砖讈职谞值讬 专职讘指讘讜止转 诪执讬旨执砖讉职专指讗值诇. 谞专讗讛 诇讬 讘住"讚 讟注诐 诇诪住驻专 讝讛 讻讬 讘专讻转谉 砖诇 讬砖专讗诇 讬执驻止旨诇 诪执爪执旨讚职旨讱指 讗侄诇侄祝 讜旨专职讘指讘指讛 诪执讬诪执讬谞侄讱指 (转讛诇讬诐 爪讗, 讝) 谞诪爪讗 讻诇 讗讞讚 砖拽讜诇 讻谞讙讚 讬"讗 讗诇驻讬诐 讜讬讚讜注 讛讗讚诐 谞拽专讗 注讜诇诐 拽讟谉 讗讱 讛讜讗 诇讘讚讜 驻诇讙 注讜诇诐 讜注诐 讗砖转讜 讛讜讗 注讜诇诐 砖诇诐 讜讝讛 讛讻讞 砖诇 讬"讗 讗诇驻讬诐 讻诪讜 砖讬砖 诇讝讻专 讬砖 讙诐 讻谉 诇谞拽讘讛 讜讗诐 讻谉 讛讜讗 讜讗砖转讜 砖讛诐 注讜诇诐 砖诇诐 讛诪讛 讻谞讙讚 讻"讘 讗诇祝 砖讛讜讗 砖谞讬 讗诇驻讬诐 讜砖谞讬 专讘讘讜转 讜诇讻谉 讗诪专讜 讗讬谉 讛砖讻讬谞讛 砖讜专讛 注诇 讬砖专讗诇 驻讞讜转 诪砖谞讬 讗诇驻讬诐 讜砖谞讬 专讘讘讜转.
讜注讜讚 谞专讗讛 诇讬 讘住"讚 讟注诐 讗讞专 诇诪住驻专 讻"讘 讗诇祝 诇讛砖专讗转 砖讻讬谞讛 注诇 驻讬 诪讛 砖讗诪专 专讘讬谞讜 讛讗专"讬 讝"诇 讚讛讗讜转讬讜转 讛诐 讘住讜讚 讛诪诇讻讜转 砖讛讬讗 住讜讚 讛砖讻讬谞讛 讜讬讚讜注 讻讬 讻"讘 讗讜转讬讜转 讛转讜专讛 讘注砖讬讛 讛诐 讻"讘 讗讞讚讬诐 讜讘讬爪讬专讛 讻"讘 注砖专讜转 讜讘讘专讬讗讛 讻"讘 诪讗讜转 讜讘讗爪讬诇讜转 讻"讘 讗诇驻讬诐 讜诇讻谉 砖诇讬诪讜转 讛砖专讗转 砖讻讬谞讛 转讛讬讛 注诇 讻"讘 讗诇驻讬诐 诪讬砖专讗诇.



讜职讝侄讛 诇止讗 注指住址拽 讘旨执驻职专执讬旨指讛 讜旨专职讘执讬旨指讛, 诇止讗 谞执诪职爪指讗 讝侄讛 讙旨讜止专值诐 诇址砖旨讈职讻执讬谞指讛 砖讈侄转旨执住职转旨址诇旨值拽 诪执讬旨执砖讉职专指讗值诇?. 谞专讗讛 诇讬 讘住"讚 诇专诪讜讝 讘讝讛 讛讻转讜讘 (拽讛诇转 讟, 讬讞) 讜职讞讜止讟侄讗 讗侄讞指讚 讬职讗址讘值旨讚 讟讜止讘指讛 讛址专职讘值旨讛, 讜讛讬讬谞讜 讻"讘 讗诇祝 讛谞讝讻专 讛诐 诪住驻专 讟讜讘讛 [22] 讜讞讜讟讗 诇砖讜谉 讞住专讜谉 讗诐 讝讛 讙专诐 讞住专讜谉 讗讞讚 讚讜拽讗 讛谞讛 讛讜讗 诪讗讘讚 讟讜讘讛 讛专讘讛 砖诪讗讘讚 讛砖专讗转 砖讻讬谞讛 讛砖讜专讛 注诇 讻"讘 讗诇祝 砖讛诐 诪住驻专 讟讜讘讛.



诇职驻执讬 砖讈侄讗值讬谞讜止 讚旨讜止诪侄讛 转旨职驻执诇旨址转 爪址讚旨执讬拽 讘旨侄谉 爪址讚旨执讬拽, 诇执转职驻执诇旨址转 爪址讚旨执讬拽 讘旨侄谉 专指砖讈指注 (讘专讗砖讬转 讻讛, 讻讗). 讻转讘 诪讛专砖"讗 转驻讬诇转 爪讚讬拽 讘谉 爪讚讬拽 诪拽讜讘诇转 讬讜转专 诇讘讟诇 讙讝专转 讛注拽专讜转 注讬讬谉 砖诐. 讜谞专讗讛 诇讬 讘住"讚 讛讟注诐 讻讬 讘谞讬 讘谞讬诐 讛专讬 讛诐 讻讘谞讬诐 (拽讬讚讜砖讬谉 讚.) 讜诇讻谉 讻砖讝讛 诪转驻诇诇 注诇 讘谞讬诐 转驻讬诇转讜 砖讬讬讻讛 诇讗讘讬讜 讙诐 讻谉 讻讬 讘谞讬诐 砖诇讜 谞讞砖讘讬诐 讘谞讬诐 砖诇 讗讘讬讜 讙诐 讻谉 讜诇讻谉 讝讻讜转 讗讘讬讜 讙诐 讻谉 讬讙讬谉 讘砖讘讬诇 拽讘诇转 转驻诇讛 讝讜.
讜谞专讗讛 诇讬 讘' 驻注诪讬诐 爪讚讬拽 [204脳2=408] 砖讛讜讗 讛讗讘 讜讛讘谉 注讜诇讛 讙讬诪讟专讬讗 讝讗转 [408] 讜讬讚讜注 诪讛 砖讗诪专讜 专讘讜转讬谞讜 讝"诇 讘诪讚专砖 专讘讗 讗讬谉 '讝讗转' 讗诇讗 转驻诇讛 讜讬诇驻讬 诇讛 诪拽专讗.
讜诪讛 砖讗诪专讜 砖谞诪砖诇讛 讛转驻诇讛 诇注转专 谞专讗讛 诇讬 '注转专' 讗讜转讬讜转 '转注专' 砖诪诇讗讻转讜 诇讛注讘讬专 讻讜讞讜转 讛讚讬谞讬谉 讜讻谉 讛转驻诇讛 诪注讘专转 讻讜讞讜转 讛讚讬谞讬谉 讜诪讙讘专转 讛讞住讚 讜讛专讞诪讬诐.



诪指讛 '注侄转侄专' 讝侄讛 诪职讛址驻旨值讱职 讛址转旨职讘讜旨讗指讛 讘旨址讙旨止专侄谉 诪执诪旨指拽讜止诐 诇职诪指拽讜止诐, 讻旨指讱职 转旨职驻执诇旨指转指谉 砖讈侄诇 爪址讚旨执讬拽执讬诐 诪职讛址驻旨侄讻侄转 诪执讚旨讜止转指讬讜 砖讈侄诇 讛址拽旨指讚讜止砖讈 讘旨指专讜旨讱职 讛讜旨讗 诪执诪旨执讚址转 专址讙职讝指谞讜旨转 诇职诪执讚旨址转 专址讞植诪指谞讜旨转 (讘专讗砖讬转 讻讛, 讻讗). 谞专讗讛 诇讬 讘住"讚 诪住驻专 专讞诐 [248] 讬转专 注诇 诪住驻专 专讜讙讝 [216] 讻诪住驻专 诇讘 [32] 砖讗诐 转谞讬讞 诪住驻专 诇讘 注诇 诪住驻专 专讜讙讝 讬讛讬讛 诪住驻专 专讞诐.
讜诇讻谉 转驻讬诇转 爪讚讬拽讬诐 讛讬讜爪讗讛 诪谉 讛诇讘 讬砖 讘讛 讻讞 诇讛讜住讬祝 诪住驻专 诇讘 注诇 专讜讙讝 讜讬讛讬讛 诪住驻专 专讞诐! 诪讛 砖讗讬谉 讻谉 讛专砖注讬诐 讗祝 注诇 驻讬 砖讛诐 诪转驻诇诇讬谉 讘砖驻讛 讻诪讜 谞讜住讞 讛爪讚讬拽讬诐 讛谞讛 讛诐 讞住讬专讬诐 诇讘 讜诇讻谉 诪讘拽砖讬诐 讘职旨专止讙侄讝 专址讞值诐 转执旨讝职讻旨讜止专 (讞讘拽讜拽 讙, 讘) 砖讬讛讬讛 谞讜住祝 注诇 专讜讙讝 诪住驻专 诇讘 讜讬讛讬讛 专讞诐.
讜讘讝讛 讬讜讘谉 讛驻住讜拽 讘转讜讻讞讛 讜职谞指转址谉 讛殖' 诇职讱指 砖指讈诐 诇值讘 专址讙指旨讝 (讚讘专讬诐 讻讞, 住讛) 讜讛讬讬谞讜 讻讬 注诇 讬讚讬 讛注讜谞讜转 诪驻专讬讚讬诐 诪住驻专 诇讘 [32] 诪谉 专讞诐 [248] 讜讬讛讬讛 讛诪住驻专 诇值讘 专址讙指旨讝 [242]. 讜讝讛讜 砖谞讗诪专 (讬砖注讬讛 谞讝, 讗) 讛址爪址旨讚执旨讬拽 讗指讘指讚 讜职讗值讬谉 讗执讬砖讈 砖指讉诐 注址诇 诇值讘, 诇讛讜住讬驻讜 注诇 专讜讙讝 诇讛讬讜转 专讞诐. 讜讝讛讜 砖谞讗诪专 讘诪砖诇讬 讜职砖值讈讘侄讟 诇职讙值讜 讞植住址专 诇值讘 (诪砖诇讬 讬, 讬讙) 讻讬 讛讬住讜专讬谉 讘讗讬谉 注诇 讬讚讬 讛专讜讙讝 砖诇讗 谞讜住祝 诇讘 讻讚讬 砖讬转讛驻讱 诇专讞诐. 讜讘讝讛 讬讜讘谉 讘住"讚 (谞讞诪讬讛 讟, 讝) 讜职砖址讉诪职转指旨 砖职旨讈诪讜止 讗址讘职专指讛指诐 讜旨诪指爪指讗转指 讗侄转 诇职讘指讘讜止 谞侄讗直诪指谉 诇职驻指谞侄讬讱指, 讜讛讬讬谞讜 讗讘专讛诐 [248] 讙讬诪讟专讬讗 专讞诐 [248] 诪驻谞讬 讻讬 诪爪讗转 讗转 诇讘讘讜 谞讗诪谉 讜注诇 讬讚讬 讻讱 讛讬讛 诇讜 讻讞 诇讛讜住讬祝 诇讘 注诇 专讜讙讝 诇注砖讜转讜 专讞诐 讜注诇 砖诐 讝讛 谞拽专讗 讗讘专讛诐 砖讛讜讗 诪住驻专 专讞诐.



讗指诪址专 专址讘旨执讬 讗址诪执讬: 讗址讘职专指讛指诐 讜职砖讉指专指讛 讟讜旨诪职讟讜旨诪执讬谉 讛指讬讜旨 (讬砖注讬讛讜 谞讗, 讗). 讚讘专 讝讛 讬驻诇讗 注诇 诪讛 注砖讛 讛' 讻讻讛 诇爪讚讬拽讬诐 讛诇诇讜! 讗诐 讘砖讘讬诇 砖讬专爪讛 砖讬转驻诇诇讜 讚讬 诇注砖讜转诐 注拽专讜转 讜诇诪讛 注砖讗诐 讟讜诪讟诪讬谉 砖讛讜讗 诪讜诐 讘注讬谉 讘讙讜祝?
讜谞专讗讛 诇讬 讘住"讚 讻讬 讬爪讞拽 讗讘讬谞讜 注诇讬讜 讛砖诇讜诐 讛讬讛 诪讚转 讛讙讘讜专讛 讛注拽专讬转 讛砖专砖讬转 讜讘诇讬讚转讜 讜讘讬讗转讜 诇注讜诇诐 讛讝讛 诇讗 讛讬讛 讬讻讜诇 讛注讜诇诐 诇住讘讜诇 诪讚转 讛讙讘讜专讛 讛谞讙诇讬转 讘讜 诇讻讱 注砖讛 讛拽讚讜砖 讘专讜讱 讛讜讗 讗讘讬讜 讜讗诪讜 讟讜诪讟诪讬谉 讻讚讬 砖转讛讬讛 诇讬讚转讜 讘谞住 讙讚讜诇 讜驻诇讗讬 诪爪讚 讛讗讘 讜诪爪讚 讛讗诐 讜讻诇 谞住 谞注砖讛 注诇 驻讬 讙讬诇讜讬 讛讞住讚 讜诇讻谉 讛谞住 谞注砖讛 注诇 讬讚讬 砖诐 讛讜讬志讛 讜诪讗讞专 砖讘讬讗转讜 讜诇讬讚转讜 谞注砖讬转 注诇 讬讚讬 讛讞住讚 谞诪转拽讛 讛讙讘讜专讛 讛谞讙诇讬转 讘讜 讜诇讻谉 诇讗 住讙讬 讘注拽专讜转 讘诇讘讚 砖讗讬谉 讝讛 谞住 讙诇讜讬 讘注讬谉 讜讙诐 讗讬谞讜 驻诇讗讬 讻诇 讻讱 诪讛 砖讗讬谉 讻谉 讟讜诪讟诪讬谉 讛讜讗 谞住 讙诇讜讬 讜驻诇讗讬 诪讗讚 讜讗讬 讗驻砖专 诇讛讬讜转 讗诇讗 注诇 讬讚讬 讙讬诇讜讬 讞住讚 讙讚讜诇.
讜讘讝讛 谞转专抓 注讜讚 讚拽讚讜拽 讗讞专 讻讬讜谉 讚讛讬讜 讟讜诪讟诪讬谉 诇诪讛 注砖讛 讗转 砖专讛 讗诪谞讜 注诇讬讛 讛砖诇讜诐 讗讬诇讜谞讬转 讙诐 讻谉, 讜讚讬 讘谞住 砖诇 专驻讜讗转 讛讟讜诪讟讜诐 砖讛讜讗 驻诇讗 讜讙诇讜讬 讬讜转专? 讜讘讝讛 谞讬讞讗 讜讛讜讗 讚讗诪专讜 专讘讜转讬谞讜 讝"诇 (讘专讻讜转 诇讗:) 讜职讞址谞指旨讛 讛执讬讗 诪职讚址讘侄旨专侄转 注址诇 诇执讘指旨讛旨 (砖诪讜讗诇 讗' 讗, 讬讙) 注诇 注住拽讬 诇讘讛 砖讗诪专讛 诇驻谞讬 讛拽讚讜砖 讘专讜讱 讛讜讗: 专讘讜谞讜 砖诇 注讜诇诐 讻诇 诪讛 砖讘专讗转 讘讗讚诐 诇讗 讘专讗转 讗讘专 诇讘讟诇讛 注讬谞讬诐 诇专讗讜转 讗讝谞讬诐 诇砖诪讜注 讜讻讜' 讚讚讬诐 讛诇诇讜 砖谞转转 讘讬 诇诪讛? 诇讗 诇讛谞讬拽? 转谉 诇讬 讘谉 砖讗谞讬拽 讘讛诐!
谞诪爪讗 诪爪讗讛 诇讛 讟注谞讛 讞讝拽讛 诪讻讞 讛讚讚讬诐 讚砖讜专转 讛讚讬谉 诪讞讬讬讘转 砖讬转谉 诇讛 讘谉 讚讗讬谉 诇讜诪专 讗谞讬 诇讗 讘专讗转讬 讗讜转讱 诪注讬拽专讗 砖转讛讬讬 诪讜诇讚转 讗诇讗 讘专讗转讬讱 诪注讬拽专讗 砖转讛讬讬 注拽专讛 讚注诇 讝讛 讟讜注谞转 讗诐 讻谉 诇诪讛 谞转转 诇讬 讚讚讬诐 讛讬讛 诪谉 讛专讗讜讬 砖转讛讬讛 讗讬讬诇讜谞讬转 砖讗讬谉 诇讛 讚讚讬诐, 讜诪讗讞专 砖谞转转 诇讬 讚讚讬诐 诪讜讻讞 砖讘专讗转谞讬 诇讛讜诇讬讚 注诇 讻谉 转谉 诇讬 讘谉 砖讗谞讬拽 讘讛诐 讻讬 诇止讗 讗执讬砖讈 讗值诇 讜执讬讻址讝值旨讘 讜旨讘侄谉 讗指讚指诐 讜职讬执转职谞侄讞指诐!
讜诇讻谉 讻讗谉 讗爪诇 砖专讛 讗诪谞讜 注诇讬讛 讛砖诇讜诐 讗诐 诇讗 讛讬转讛 讗讬诇讜谞讬转 讗诇讗 讛讬讛 讘讜专讗 讘讛 讚讚讬诐 讛讬讛 诇讛 讟注谞讛 讞讝拽讛 诪讻讞 讛讚讚讬诐 砖转讛讬讛 讬讜诇讚转 讜诪谞拽转 讜讻讗砖专 讟注谞讛 讞谞讛 讜诇驻讬 讝讛 讛讬转讛 诇讬讚转讜 砖诇 讬爪讞拽 诪讜讻专讞转 注诇 驻讬 讛讚讬谉 讜讗讬谉 讘讛 讞住讚 讻讚讬 砖注诇 讬讚讬 讻讱 转转诪转拽 讛讙讘讜专讛 砖讘讜 讻讗诪讜专 诇注讬诇 讗讱 讛砖转讗 讚注砖讗讛 讗讬诇讜谞讬转 砖讗讬谉 诇讛 讚讚讬诐 诇讗 谞砖讗专 讘讬讚讛 讟注谞讛 砖转诇讚 讘讛 讜讗讚专讘讛 讬讗诪专 诇讛 讛' 诪注讬拽专讗 讗谞讬 讘专讗转讬讱 讘讗讜驻谉 讝讛 砖诇讗 转讛讬讬 讬讜诇讚转 讜诪诪讬诇讗 诪讛 砖讬诇讚讛 讗讞专 讻讱 讛讬讛 讝讛 注诇 驻讬 讛讞住讚 讛讙诪讜专 讜讘讝讛 谞诪转拽讛 讙讘讜专转 讬爪讞拽 讗讘讬谞讜 注诇讬讜 讛砖诇讜诐.
谞诪爪讗 谞注砖讛 诇砖专讛 讗诪谞讜 注诇讬讛 讛砖诇讜诐 砖谞讬 谞住讬诐 讙诇讜讬讬谉 讜谞专讗讬谉 讘讞讜砖 讛专讬讗讜转 讛讗讞转 谞住 专驻讜讗转 讛讟讜诪讟讜诐 讜讛砖谞讬讛 专驻讜讗转 讛讗讬讬诇讜谞讬转 砖诇讗 讛讬讛 诇讛 讚讚讬诐 讜谞注砖讛 诇讛 讚讚讬诐. 诇讝讛 讗诪专 讜址讛殖' 驻指旨拽址讚 讗侄转 砖指讉专指讛 (讘专讗砖讬转 讻讗, 讗) 讘谞住 讛讟讜诪讟讜诐 讜址讬址旨注址砖讉 讛殖' 诇职砖指讉专指讛 讻址旨讗植砖侄讈专 讚执旨讘值旨专 讘专驻讜讗转 讛讗讬讬诇讜谞讬转 砖注砖讛 诇讛 讚讚讬诐.
讜注讬讬谉 讘注抓 讞讬讬诐 砖注专 讛谞住讬专讛 驻专拽 讞' 讘讘讬讗讜专 诇砖讜谉 讝讜讛专 讛拽讚讜砖 讘驻专砖转 讘专讗砖讬转 讚讻讚 讗转讬 讗讘专 诪讗讘专讛诐 讗转讛讚专 讘专讗 讜谞注砖讛 讗讘专 讜讗转讙诇讬讬讗 讛讗讬 讘讗专 讜讻讜' 讬注讜讬谉 砖诐. 讜讘讝讛 诪讜讘谉 诇诪讛 讛讬讛 讻讱 讜讻讱 讜注讬讬谉 砖注专 诪讗诪专讬 专砖讘"讬 讗讚专讗 讝讜讟讗 讚祝 谞"讙 讜注讬讬谉 砖注专 讛驻住讜拽讬诐 讘驻专砖转 诇讱 诇讱 注讬讬谉 砖诐. 讜讻诇 讝讛 讛讜讗 讘诪爪讘 讛谞砖诪讜转 讚讜拽讗 讜讙诐 讛讜讗 讘驻专爪讜祝 讛诪讜讞讬谉 讚讜拽讗 讜讚讜拽 讛讬讟讘.
讜讚注 讻讬 讘诪讗诪专 讝讛 砖诇 专讘 讗诪讬 讚讗诪专 讟讜诪讟诪讬谉 讛讬讜 讬砖 诇讬讬砖讘 讛拽讚诪讛 谞驻诇讗讛 砖讛讘讬讗 讛讙讗讜谉 讞讬讚"讗 讝"诇 (讘诪讚讘专 拽讚诪讜转 诪注专讻转 讛讗诇志祝 讗讜转 讟') 砖讗讘专讛诐 讗讘讬谞讜 注诇讬讜 讛砖诇讜诐 讬讚注 砖讗砖转讜 注拽专讛 讜诇讗 讘讗 注诇讬讛 注讚 砖谞转讘砖专 砖讬讛讬讛 诇讜 讝专注 讜讘讗 注诇讬讛 讜谞转注讘专讛 诪讘讬讗讛 专讗砖讜谞讛 注讚 讻讗谉 诇砖讜谞讜. 讜诇讻讗讜专讛 讬砖 诇讛拽砖讜转 讚讝讛 转讬谞讞 诇诪讗谉 讚讗诪专 诪谉 讙' 砖谞讬诐 讛讻讬专 讗转 讘讜专讗讜 讚讛砖转讗 讬砖 诇讜诪专 讘注转 谞砖讜讗讬谉 砖讻讘专 砖专转讛 注诇讬讜 专讜讞 讛拽讜讚砖 讬讚注 讜讻讜' 讗讱 诇诪讗谉 讚讗诪专 讘谉 诪"讞 砖谞讛 讛讻讬专, 诪讛讬讻讗 讬讚注 砖讛讬讗 注拽专讛 讜诇讗 讘讗 注诇讬讛? 讜诇驻讬 讚讘专讬 专讘讬 讗诪讬 谞讬讞讗 讻讬 诪拽讜讚诐 讘诇讗讜 讛讻讬 讛讬讜 讟讜诪讟诪讬谉 讜讗讬谉 讻讗谉 讚专讱 讘讬讗讛 讜讘讜讚讗讬 谞专驻讗讜 讗讞专 砖讛讻讬专 讗转 讘讜专讗讜 讜砖专转讛 注诇讬讜 专讜讞 讛拽讜讚砖.
讜诪讛 砖讻转讘 砖谞转注讘专讛 诪讘讬讗讛 专讗砖讜谞讛 讗讬谉 讝讛 驻诇讗 讬注谉 讻讬 专讗讬转讬 讘注抓 讞讬讬诐 砖注专 讛讜诇讚转 讗讞讚 讜讗讞讚 驻专拽 讛' 砖谞转拽砖讛 专讘讬谞讜 讝"诇 讘拽讜砖讬讗 讻讝讗转 注诇 讘讬讗转 讬注拽讘 讗讘讬谞讜 注诇讬讜 讛砖诇讜诐 讘诇讗讛 砖谞转注讘专讛 讙诐 讻谉 诪讘讬讗讛 专讗砖讜谞讛 讚讻转讬讘 讘专讗讜讘谉 讻止旨讞执讬 讜职专值讗砖执讈讬转 讗讜止谞执讬 (讘专讗砖讬转 诪讟, 讙) 讜讻谉 谞转拽砖讛 讘注谞讬谉 诪讜注讻讜转 砖诇 讘讬转 专讘讬 转诪专 砖诪诐, 讚讗讬讱 讛讬讜 诪转注讘专讬诐 诪讘讬讗讛 专讗砖讜谞讛? 讜讬讬砖讘 砖诐 砖讝讛 讛讻讞 谞诪砖讱 诇讛诐 诪谉 讗讘专讛诐 讗讘讬谞讜 讜讘讛讬讻讗 讚讗讬讻讗 讻讞 讝讛 转转注讘专 讙诐 诪讘讬讗讛 专讗砖讜谞讛 注讬讬谉 砖诐, 讜诇驻讬 讝讛 讙诐 讙讘讬 讗讘专讛诐 讗讘讬谞讜 注诇讬讜 讛砖诇讜诐 注诐 砖专讛 讬砖 诇讜诪专 讻谉.
诪讬讛讜 讬砖 诇讛拽砖讜转 讘讗讜转讛 讛拽讚诪讛 讛谞讝讻专 诇注讬诇 砖讛讘讬讗 讛讙讗讜谉 讞讬讚"讗 讜讻谉 诪讛专"诐 专拽讗谞讟讬 讝"诇 诪诪讛 砖讗诪专 讗讘讬诪诇讱 注诇 砖专讛 讜职讛执讜讗 讘职旨注只诇址转 讘指旨注址诇 (讘专讗砖讬转 讻, 讙) 讚诪砖诪注 砖谞讘注诇讛 讻讘专 诇讗讘专讛诐 讗讘讬谞讜! 讜注讬讬谉 讘讙诪专讗 讚拽讬讚讜砖讬谉 (拽讬讚讜砖讬谉 讟:) 讚讚讬讬拽 诪驻住讜拽 讻执旨讬 讬执诪指旨爪值讗 讗执讬砖讈 砖止讈讻值讘 注执诐 讗执砖指旨讈讛 讘职注只诇址转 讘址旨注址诇 (讚讘专讬诐 讻讘, 讻讘) 诪诇诪讚 砖谞注砖讛 诇讛 讘注诇 注诇 讬讚讬 讘注讬诇讛 注讬讬谉 砖诐 讜爪专讬讱 注讬讜谉.
讜专讗讬转讬 诇讛讙讗讜谉 讞讬讚"讗 讝"诇 讘诪讚讘专 拽讚诪讜转 砖诐 砖讻转讘 砖诪爪讗 住诪讱 诇讛拽讚诪讛 讝讜 诪讚讘专讬 专讘讬谞讜 讛讗专"讬 讝"诇 讘砖注专 讛讙诇讙讜诇讬诐 讛拽讚诪讛 诇"讚 注讬讬谉 砖诐. 讜讘讗诪转 讛专讜讗讛 讬专讗讛 讚诇讬讻讗 诪讛转诐 讛讜讻讞讛 讻诇诇 讚讬砖 诇讜诪专 诇注讜诇诐 讻砖谞砖讗讛 讘讗 注诇讬讛 讗诇讗 砖讗讞专 讻讱 讻砖专讗讛 砖讛讬讗 注拽专讛 谞诪谞注 讜诇讗 讘讗 注诇讬讛 讜谞转注住拽 诇讛讜诇讬讚 谞驻砖讜转 诇讙专讬诐. 讜讘注诇 讻专讞讜 爪专讬讱 诇讜诪专 讻谉 讚讛讗 诪爪讬谞讜 诪驻讜专砖 讬讜爪讗 诇专讘讬谞讜 讛讗专"讬 讝"诇 讘砖注专 讛诪爪讜转 讘驻专砖转 讘专讗砖讬转 砖讻转讘 讜讝讛 诇砖讜谞讜 讜专讗讬讛 诇讝讛 注谞讬谉 讗讘专讛诐 讬爪讞拽 讜讬注拽讘 砖讛讬讜 谞砖讜转讬讛谉 注拽专讜转 讜诇讗 讛讬讜 谞诪谞注讬诐 诪谉 讛讝讜讜讙 讜讻讜' 注讬讬谉 砖诐, 讜讗诐 讻谉 诪讜讻专讞 诇驻专砖 讚讘专讬讜 讘砖注专 讛讙诇讙讜诇讬诐 讛谞讝讻专 讻讗砖专 讻转讘转讬. 讜注讬讬谉 讘住驻专 讛诇拽讜讟讬诐 (讚驻讜住 讬专讜砖诇讬诐 驻专砖转 讜讬专讗 讚祝 讻"讟 讘讚讘讜专 讛诪转讞讬诇 讚注) 砖讻转讘 讘砖诐 专讘讬谞讜 讝"诇 砖讛讝讜讜讙 砖诇 砖专讛 讗讬谞讜 讝讜讜讙 砖讛讬转讛 注拽专讛 注讬讬谉 砖诐 讜诪讝讛 讛诇砖讜谉 诪砖诪注 砖讛讬讛 诪讝讚讜讜讙 诪诪砖.
讜砖讜讘 专讗讬转讬 诇讛讙讗讜谉 讛砖"讱 讝"诇 驻专砖转 讜讬爪讗 讚祝 诇"讘 讘驻住讜拽 (讘专讗砖讬转 讻讟, 诇讗) 讜职专指讞值诇 注植拽指专指讛 砖讻转讘 讜讝讛 诇砖讜谞讜, 拽讘诇讛 讬砖 讘讬讚讬谞讜 砖讬注拽讘 讗讘讬谞讜 注诇讬讜 讛砖诇讜诐 讛讬讜 讘讜 讬"讘 讟驻讬谉 诇讛讜诇讚转 讬"讘 讘谞讬诐 讜讻砖讛讬讛 诪砖诪砖 注诐 专讞诇, 讛拽讚讜砖 讘专讜讱 讛讜讗 砖诪专 讟讬驻转讜. 讜诪讝讛 讬讚注 砖讛讬讗 注拽专讛 讜诇讝讛 讗诪专讛 诇讜 专讞诇 '讛指讘指讛 诇执旨讬 讘指谞执讬诐' (讘专讗砖讬转 诇, 讗), 砖讞砖讘讛 砖诇讗 讛讬讛 讙讜诪专 讘讬讗转讜 讻讚讬 砖诇讗 转转注讘专! 讜诇讝讛 '讜址讬执旨讞址专 讗址祝 讬址注植拽止讘 讘职旨专指讞值诇' 讗诪专 诇讛: 讗转 讞讜砖讚转 讗讜转讬 砖讗谞讬 诪注讻讘 讛讟讬驻讛 砖诇讬? 讛植转址讞址转 讗直诇止讛执讬诐 讗指谞止讻执讬 讗植砖侄讈专 诪指谞址注 诪执诪值旨讱职 驻职旨专执讬 讘指讟侄谉! 诇讗 讗诪专 讛专讬讜谉 讗讜 讛讜诇讚讛 讗诇讗 '驻职旨专执讬 讘指讟侄谉' 砖讛讜讗 驻专讬 讘讟谞讜 砖诇 讗讬砖 讜讻讜' 注讚 讻讗谉 诇砖讜谞讜 注讬讬谉 砖诐.
谞诪爪讗 诇驻讬 讝讛 讛讬讛 诪爪讬讗讜转 讝讛 讘注讜诇诐 砖讬注拽讘 讘讗 注诇 专讞诇 讜诇讗 讙诪专 讘讬讗转讜 讻诇讜诪专 诇讗 谞转谉 讟讬驻转 讝专注 讘专讞诇 讗诇讗 讛拽讚讜砖 讘专讜讱 讛讜讗 砖诪专 讟讬驻转讜 讜诇讗 讛谞讬讞 砖转爪讗 诪诪谞讜 讘注转 讝讜讜讙讜 注诪讛 讜讛讜讗 讘讚专讱 谞住 谞驻诇讗 讜讗诐 讻谉 讘讝讛 谞转讬讬砖讘讛 讛拽讜砖讬讗 讛谞讝讻专 砖讻转讘谞讜 讘讚讘专讬 讛专拽讗谞讟讬 讻讬 讗驻砖专 砖讗讘专讛诐 讗讘讬谞讜 注诇讬讜 讛砖诇讜诐 谞讝讚讜讜讙 注诐 砖专讛 讻诪讛 驻注诪讬诐 讜讛拽讚讜砖 讘专讜讱 讛讜讗 砖诪专 讛讟讬驻讛 砖诇讗 讬爪讗讛 诪诪谞讜 注讚 讝诪谉 砖谞转注讘专讛 讘讬爪讞拽 砖谞注砖讛 讙诪专 讘讬讗讛 讘讟讬驻讛 砖讬爪讗讛 诪诪谞讜 讜诇讝讛 讗诪专 砖谞转注讘专讛 诪讘讬讗讛 专讗砖谞讛 讛讬讗 讙诪专 讘讬讗讛 讝讜 讜讚讜拽 讛讬讟讘.





驻转讞 注讬谞讬诐

讗"讛 讜讬注转专 诇讜 讜讬注转专 诇讛诐 诪讬讘注讬 诇讬讛. 讛专讘 诪讛专"砖 讗诇讙讗讝讬 讘住' 讗讛讘转 注讜诇诐 讛讗专讬讱 讘讝讛 讜讬砖 讟"住 讘讚讘专讬讜 讗讱 谞讬讻专 诪讚讘专讬讜 砖讻诇 讬住讜讚讜 讛讜讗 讘讗讜诪专讜 砖讬爪讞拽 讗讘讬谞讜 诇讗 讛转驻诇诇 注诇 注爪诪讜 专拽 注诇 注拽专讜转 专讘拽讛 注"讚 讻诇 讛诪转驻诇诇 注诇 讞讘讬专讜 讜讛讜讗 爪专讬讱 诇讗讜转讜 讚讘专 讜讻讜' 讜讻"讻 诪讛专讗谞"讞 驻' 转讜诇讚讜转 讜讘讗讜 讚讘专讬讜 讘拽爪讜专 谞诪专抓. 讜讗讞专 讛诪讞讬诇讛 诪讻讘讜讚 转讜专转诐 讻讚转 诪讛 诇注砖讜转 拽讜砖讬转 讛讙诪' 讗讬 讛讻讬 讜讻讜' 诪讜讻讞转 讻讚驻讬专砖 专砖"讬 砖讬爪讞拽 讛讬讛 诪转驻诇诇 注诇 注爪诪讜 诇讘讚. 诪讜专讬谞讜 讛专讘 砖讗专谞讜 诪讛专"讗 讬爪讞拽讬 讝诇讛"讛 讘讻"讬. 讜注诪"砖 讗谞讗 讘专讬讛 拽诇讛 讘注谞讬谉 讝讛 讜讚讘专讬 专砖"讬 讘讞讜诪砖 讘住驻专讬 讛拽讟谉 专讗砖 讚讜讚 讜讘拽讜谞讟专讬住 驻谞讬 讚讜讚 驻' 转讜诇讚讜转 讘住"讚:

